Kako se navodi, ekspedicija od ukupno 30 sportista, članova Saveza i novinara, rano ujutro krenuće na put iz Prištine, posle prelaska administrativne linije imaće posebno obezbeđenje, a odluka o takmičenju biće doneta na licu mesta.\nKarate federacija Srbije je potvrdila da "tzv. Kosovo neće učestvovati na EP u Novom Sadu".\nOrganizacioni odbor 53. Prvenstva Evrope u karateu za seniore, koji će biti održan u "Spens-u" od 9. do 14. maja se oglasio saopštenjem.\n"Povodom aktuelnih spekulacija u vezi sa pojedinostima organizacije predstojećeg Evropskog prvenstva u Novom Sadu, Karate federacija Srbije smatra potrebnim da obavesti domaću i svetsku javnost da učešće tzv. "Kosova" na turniru nije nijednog trenutka bilo predmet razmatranja: "Kosovo" neće učestvovati na Evropskom prvenstvu u Novom Sadu", ističe se u uvodu saopštenja i naglašava da Karate federacija Srbije.\nNovi Sad i Srbija žele uspešno da ugoste najveći broj sportista ikada prijavljen za Evropsko prvenstvo u karateu i podiče se najuspešnijim takvim takmičenjem u istoriji.\n"To nas obavezuje na primenu najviših važećih sportskih i organizacionih standarda, uključujući i garanciju bezbednosti i udobnosti svim našim gostima. U tom smislu, karatisti iz naše južne pokrajine su dobrodošli da se sportski nadmeću. Ali, naglašavamo da niko nije i neće biti dobrodošao da praznik karatea u "Spens-u" koristi za pokušaj političke promocije separatizma i kršenja međunarodnog prava.\n"Kosovo", dakle, ne može da učestvuje, niti će učestvovati, jer bi bilo kakva dilema o tome značila da biramo između Ustava, zakona, pa i važećih standarda za tretiranje takvih situacija u sličnim slučajevima na velikim sportskim manifestacijama na jednoj, i nečije agresivne potrebe da promoviše nešto što nije na drugoj strani.\nUvereni smo da će karatisti sa Kosova i Metohije ostati upravo to - sportisti, i da će želeti da se bore za medalje pod svojim imenima, a ne pod lažnim obeležjima lažne države, pošto to, jednostavno, neće biti u prilici da čine na Evropskom prvenstvu u Novom Sadu".\nUčešće "Kosova" na Evropskom prvenstvu u Novom Sadu, stoga, spada u domen naučne fantastike.\nU čvrstoj veri da će Spens biti mesto uživanja, Karate federacija Srbije poziva ljubitelje sporta iz zemlje i inostranstva da se u što većem broju okupe i podrže najveće evropsko nadmetanje u karateu u ovoj godini, čiji ishod ujedno određuje učesnike Evropskih olimpijskih igara u Minsku sledeće godine" ističe se u saopštenju koje je potpisao Slavoljub Piper, predsednik Karate federacije Srbije.


PODNOŽJE AJFELOVE KULE: Ulični prodavci, džeparoši, đubre…SITUACIJA UŽASNA\nUlični prodavci, prevaranti na igrama na sreću, džeparoši, otpad i pacovi… Stanovnici Champ-de-Mars (7.) neprestano iznose svoje ogorčenje zbog lične nesigurnosti i degradacijom koju trpe na ovoj zelenoj površini u podnožju Ajfelove kule, omiljenoj lokaciji svih građana i turista, piše CNEWS.\nSvako ima svoju priču. Između ovog stanovnika avenije Emila Deschanel koji strahuje za svoju bezbednost kada se vraća kući, do ovog drugog koji sažaljeva turiste koji sistematski upadaju u zamku igrača „bonetoa” ili čak ovog trećeg koji takođe ukazuje na probleme sa đubretom vezanog za masovnost turista.\n„Od zatvaranja, delinkvencija se tamo povećala, posebno sa izraženim prisustvom šefova bonota“, sa svoje strane podvlači udruženje Amis du Champ-de-Mars, koje navodi „mnoštvo baraka“, „bezbroj uličnih prodavaca“ i „prevaranata na sreću“ i koji nas podseća da je mesto „u stvari jedina velika pariska bašta koja ostaje otvorena noću“.\nAli kako možete zamisliti zatvaranje ovog posebno turističkog mesta koje ide od Ecole Militaire do Pont d’Iena, iako je Ajfelova kula – koja prima skoro sedam miliona turista godišnje – otvorena od devet do 23 sata? Da ne pominjemo posmatrače koji tuda šetaju noć i dan ne ulazeći u staklenu ogradu postavljenu oko Gvozdene dame.\nTagovi: Ajfelova kula - džeparoši - Pariz - ulični prodavci - uništavanje lokacije


Potreban dodatni period za prilagođavanje poslovanja koje se registruje preko e-kasa | Unija Poslodavaca Srbije\nNa današnjoj sednici Izvršnog odbora Unije poslodavaca Srbije akcenat je bio na problemu koji je nastao prilikom sprovođenja e-fiskalizacije, kao i o mogućim rešenjima. Naime, jedan deo poslodavaca nije uspeo da u datom roku do 30.04.2022. u potpunosti završi proces e-fiskalizacije, iako su uredno i pravovremeno započeli potrebne procedure.\nGlavni problem je nastao na relaciji poslodavaca ka kompanijama za nabavku fiskalnih kasa, kao i programera koji su trebali odraditi tehnički deo posla. Programeri su istakli određene probleme i okolnosti koje su ih usporile u radu (neadekvatni procesori, loša veza sa serverom poreske uprave, duže vreme od očekivanog za usklađivanje internih programa i potrebnog softvera…).\nSve je to značajno usporilo proces i sada se određeni broj poslodavaca nalazi u nezavidnoj situaciji, jer zbog navedenih razloga nisu uspeli u datom roku da implemntiraju i završe e-fiskalizaciju usled čega nisu u mogućnosti da obavljaju svoju delatnost i trpe finansijsku štetu zbog toga. S’obzirom da je zakonodavac predvideo i prekršajne postupke i kazne za sve poslodavce koji ne završe e-fiskalizaciju u zakonskom roku preti im da budu dodatno oštećeni eventualnim sankcionisanjem iako su preduzeli sve što je bilo do njih, odnosno dovedeni su u ovu situacijom od strane trećih lica.\nJoš jednom je istaknut značaj lokalnih kancelarija i predloženo je da se naredne sednice Izvršnog odbora održavaju u različitim gradovima u saradnji sa lokalnim kancelarijama ili predstavnicima opština i da se na taj način poveća vidljivost same Unije. Dogovoreno je da se članovi Izvršnog odbora više aktiviraju i uključe u rad Unije i sektora za koje imaju znanja i iskustva. Ukazano je na problem nedostatka odgovora od resornih ministarstava na inicijative koje su upućene i prihvaćene od strane Socijalno-ekonomskog saveta.\nPredsednik Izvršnog odbora, Andreja Brkić, je za17. maj 2022. najavio potpisivanje sporazuma o saradnji Unije poslodavaca Srbije i Rotary Disktrict-a Srbije i Crne Gore.


MOTOR blog » Za bezbedno ponašanje učenika u saobraćaju Za bezbedno ponašanje učenika u saobraćaju – MOTOR blog\nMinistarstvo prosvete, nauke i tehnološkog razvoja preporučilo je da se u obrazovno-vaspitnim ustanovama u Republici Srbiji obeleži Svetski dan sećanja na žrtve saobraćajnih nezgoda i da učenici i nastavnici deo prvog časa, u petak, 14. novembra 2014. godine, posvete obeležavanju Svetskog dana sećanja na žrtve saobraćajnih nezgoda.\nPodržavajući inicijativu Agencije za bezbednost saobraćaja, Ministarstvo je, takođe, preporučilo da se u nedelji od 16. do 22. novembra 2014. godine, koja je posvećena Svetskom danu sećanja na žrtve saobraćajnih nezgoda, škole same osmisle i organizuju aktivnosti koje će biti usmerene ka podizanju kompetencija učenika za bezbedno ponašanje u saobraćaju (tematski časovi, odeljenjska zajednica, vannastavne aktivnosti, zvanična prezentacija ustanove, zidne novine, panoi, izložbe, školski list i slično).\nAgencija za bezbednost saobraćaja pripremila je informacije za učenike, roditelje i nastavnike, kao i materijale koji se, uz uvažavanje specifičnosti saobraćaja u školskom okruženju, mogu koristiti za sprovođenje ovih aktivnosti. Štampani materijali će blagovremeno biti dostavljeni svim školama, a preporučuje se da odeljenske starešine u toj nedelji časove odeljenske zajednice organizuju prema uputstvima i koristeći dostavljene materijale.\nO načinu učešća u prigodnim aktivnostima koje se organizuju u lokalnoj sredini i planu aktivnosti možete naći na zvaničnoj internet strani Agencije (www.abs.gov.rs).\nUjedinjene nacije su 2005. godine usvojile Rezoluciju kojom pozivaju na obeležavanje sećanja na žrtve saobraćajnih nezgoda tokom treće nedelje novembra. Svetski dan sećanja na žrtve saobraćajnih nezgoda je 16. novembar i predstavlja priliku da se skrene pažnja javnosti na saobraćajne nezgode i mere za njihovo sprečavanje, da se institucije i društvo podsete na odgovornost i istakne značaj javne svesti o posledicama saobraćajnih nezgoda. U Republici Srbiji se ovaj memorijalni dan tradicionalno obeležava od 2007. godine.\nZa bezbedno ponašanje učenika u saobraćaju was last modified: November 14th, 2014 by Goran Aničić


ŠTA PODRAZUMEVA UVOĐENJE VANREDNOG STANJA? - Beograduživo.rs\nNaslovna»INFO»Gradske vesti»ŠTA PODRAZUMEVA UVOĐENJE VANREDNOG STANJA?\nAutor NR InTeam /\t 15. marta 2020. Gradske vesti, INFO\nUVOĐENJE VANREDNOG STANJA – 15. marta u 20.17h predsednik Srbije Aleksandar Vučić proglasio je vanredno stanje na celoj teritoriji Republike Srbije.\nPonovo se spominje preporuka da stariji od 65 godina ne izlaze iz svojih domova. Ovo je i dalje na nivou preporuke, nakon praćenja od tri dana moguća i naredba.\nApeluje se na racionalnu kupovinu namirnica, sredstava za dezinfekciju (kada budu ponovo u prodaji) i maski.\nOdlaže se plaćanje računa penzionerima i to za februar, mart i april.\nUkoliko Skupština nije u mogućnosti da se sastane (zbog zabrane okupljanja više od 100 ljudi), vanredno stanje može propisati Vlada, uredbom, uz supotpis predsednika Republike. Vanredno stanje se može propisati na najduže 90 dana, a po isteku ovog roka može se obnoviti pod istim uslovima.\nPRETHODNA VESTISPRATITE UŽIVO – DA LI SE U SRBIJI UVODI VANREDNO STANJE? (VIDEO)\nSledeća vest PROGLAŠENO VANREDNO STANJE U SRBIJI ZBOG KORONAVIRUSA\nStanko on 17. marta 2020. 13:11\nSmatram da se rec“PENZIONER“ previse upotrebljava pa , uglavnom , dobja negativnu konotaciju.\nMozda je prikladnije umesto PENZIONER koristiti sva lica starja od……


ISTRAŽIVANJA POKAZUJU DA JE SVEGA 38% MLADIH ŠVAJCARACA PLODNO - Šansa za Roditeljstvo\nISTRAŽIVANJA POKAZUJU DA JE SVEGA 38% MLADIH ŠVAJCARACA PLODNO\nIstraživanje koje je u Švajcarskoj sproveo Ženevski univerzitet (UNIGE) pokazalo je da svega 38% muškaraca obuhvaćenih istraživanjem ima vrednosti spermograma iznad standarda koji je propisala Svetska zdravstvena organizacija (WHO) kao parametre plodnosti.\nStudija je analizirala spermogram 2.523 muškarca, između 18 i 22 godine, koji su začeti i rođeni u Švajcarskoj i mnogi od uzoraka pokazali su probleme u broju i ispravnosti spermatozoida. Švajcarska studija je kvalitet sperme ocenjivala prema koncentraciji, pokretljivosti i morfologiji (obliku) spermatozoida.\nBrojne studije širom sveta otkrile su da je tokom poslednjih 50 godina došlo do pada koncentracije spermatozoida i to od 99 na 47 miliona po mililitru. Prema rečima S.N profesora genetičke medicine na Univerzitetu UNIGE, vreme potrebno da se ostvari oplodnja je značajno duže ukoliko je koncentracija ispod 40 miliona po mililitru. Kvalitet sperme nije ujednačen u evropskim zemljama, i kreće se od 41 do 67 miliona po mililitru. Sa 47 miliona po mililitru, Švajcarska je blizu začelja, zajedno sa Danskom, Norveškom i Nemačkom.\nŠta su mogući uzroci pada kvaliteta?\nStudija je ustanovila povezanost između pušenja tokom trudnoće i niskih parametara spermograma. Kod ispitanika sa manje od 15 miliona spermatozoida po mililitru 18% njih su deca majki koje su pušile tokom trudnoće, dok su kod svega 11% ispitanika sa koncentracijom preko 40 miliona po mililitru majke tokom trudnoće pušile. Pored toga, istraživači su ustanovili povezanost lošeg kvaliteta sperme i raka testisa. Tokom poslednjih 35 godina, učestalost raka testisa u Švajcarskoj je porasla do 10 na svakih 100.000 stanovnika, što je veoma visoka cifra u poređenju sa brojkama u drugim evropskim nacijama, navodi se u studiji. U izveštaju se dodaje da verovatni uzrok leži u promenama u razvoju testisa u fetalnoj fazi.\nRazličite studije širom sveta povezale su ishranu, duvan, alkohol, zagađenost vazduha, stres, pesticide i jedinjenja u plastici, čak i nošenje uskog donjeg veša umesto bokserica, sa padom plodnosti muškaraca.\nU Švajcarskoj je broj parova sa infertilitetom koji su posegnuli za medicinski potpomognutom oplodnjom dvostruko porastao u osmogodišnjem periodu, počev od 2002. pa sve do 2010. godine, kada je taj broj iznosio 6.000.\nISTRAŽIVANJA POKAZUJU DA JE SVEGA 38% MLADIH ŠVAJCARACA PLODNO was last modified: June 7th, 2019 by Miroslava


Akcija “Žena ženi”: Tuzlanke donirale 3.000 higijenskih paketa sirijskim izbjeglicama – TuzlaInfo.ba\nAkcija “Žena ženi”: Tuzlanke donirale 3.000 higijenskih paketa sirijskim izbjeglicama\nIz Tuzle je danas upućena donacija koja sadrži više od 3.000 higijenskih paketa namijenjenih ženama, sirijskim izbjeglicama koje se trenutno nalaze u Beogradu, javlja Anadolu Agency (AA).\nTokom sedmodnevne humanitarne akcije pod nazivom ˝Žena ženi˝, koja se odvijala u saradnji Centra za edukaciju i istraživanje ˝Nahla˝ i udruženja Pomozi.ba, Tuzlaci su pokazali solidarnost. U ˝Nahli˝ su pozitivno iznenađeni odzivom građana da se pomogne unesrećenim ljudima, koji danima putuju tzv. balkanskom rutom u neadekvatnim higijenskim i medicinskim uslovima kako bi se domogli neke d zemalja zapadne Evrope.\n˝Iako se ne bavimo humanitarnim radom, u ovoj iznimnoj situaciji, dirnuti patnjom sirijskih izbjeglica koje su prisiljene spavati u parkovima, pokrenuli smo ovu akciju. Akcija je trajala sedam dana i Tuzlaci su pokazali da imaju osjećaj i solidarisali su se sa stradanjima naroda koja su slična stradanjima u našoj zemlji tokom 1990-ih godina. Odazvali su se brojni građani pojedinci, škole, nevladine organizacije, političke stranke, sindikati preduzeća i ostali˝, izjavila je Lutvija Alibašić, direktorica ˝Nahle˝.\nArtikli su pakovani u prozirnim plastičnim vrećicama, kako bi bili vidljivi. Paketi sadrže sredstva neophodna za održavanja higijene, poput gaza, vlažnih maramica, čarapa, donjeg veša, krema, gelova i sapuna, pelena, flastera i sličnog.\n˝Građani su se raspitivali i za slanje drugih artikala, ali zbog činjenice da su izbjeglice u Srbiji samo u tranzitu te da ne mogu nositi sa sobom mnogo stvari, sadržaj paketa smo ograničili˝, kazala je Alibašić, te dodala da Pomozi.ba nastavlja akciju.


Dragaš: Sastanak delgacije privrednika BIH i predsjeništva DSV - Gorapress.net\n25.09.2016. u 21:04\nu prostorijama DSV\nDragaš: Sastanak delgacije privrednika BIH i predsjeništva DSV\nU subotu je djelegacija privrednika iz BIH, posjetila Opštinu Dragaš i tom prilikom su razgovarali sa rukovodstvom Demokratske stranke Vatan, šefom Kancelarije za zajednice i povratak , kao i Kordinatorom obrazovanja u Opštini Dragaš.\nDelegaciju privrednika iz Bosne predvodio je Mensur Betkić, predsjednik Obrtničke komore Federacije BIH. U sastavu delegacije bio je i Emir Kremić, direktor statistčkog zavoda federacije BIH.\nPredsjedništvo Demokratske stranke Vatan, na čelu sa predsjednikom Usmenom Baldžiejm odežalo je radni sastanak sa delegacijom privrednika BIH u prostorimama Demokratake stranke Vatan.\nKako je za naš portala kazao Zamkenik ministra Obrazovanja i predsjednik DSV Usmen Baldži, razgovori su protekli u veoma prijateljskoj atmosveri. „Želim da naglasim da smo naše goste najpre upoznali sa našim privrednim potencijalima, prednostima i nedostatcima. Iznjeli smo svu problematiku kao i naše specifičnosti. Govorili smo o poteškoćama zbog ograničenog kretanja naših građana nakon uvođenja viza za naznaše građane“, istako je Usmen Baldži i nastavio.\n„Na sastanku je bio reći i o problemima Bošnjaka u obrazovanju. Dobili smo uvjeravanja od visoke delegacije iz BIH da će pokrenuti niz inicijativa kako bi se animirali privrednici iz BIH da dođu u našu Opštinu, kao i da će pomoći našim svršrnim srednjoškolcima i studentima koji se jedini u regionu van matice školuju na bosanskom jeziku, da nastave svoje školovanje na Univerzitetima širom Bosne, a naročito će pomoći oko posdiplomskih studija.Dogovoreno je da se organizuju nekoliko sustreta kakao bi se probila mediska blokada i čuo glas Bošnjaka Kosova u Bosni.


Stanković: Strpljivom igrom do pobede protiv Rada i titule - Radio televizija Pančevo\nStanković: Strpljivom igrom do pobede protiv Rada i titule\n28. maja 2020. 28. maja 2020. 0191\nVeć dve nedelje se spremamo za Rad, znate šta ta utakmica donosi za klub, moje igrače, mene i jedva čekamo da počne, kaže trener fudbalera Crvene zvezde Dejan Stanković. Zvezda u petak gostuje na Banjici i pobedom može da osvoji 31. titulu. Susret počinje u 19.30.\nStanković je na konferencije za medije uoči “restarta sezone” izrazio zadovoljstvo zbog povratka fudbala.\n“Drago mi je što ponovo kreće fudbal, država je uradila sve kako bi nas što pre vratila na teren”, naveo je on. Ističe da će igračima savetovati da budu strpljivi.\n“Biće pritiska, igra se za titulu, 29. maja, ali kada kažem da radimo na sebi mislim baš na pritisak. Sve zavisi od samokontrole, ne treba da žure, znam da ce biti želje da se što pre završi, ali što budemo imali više strpljenja biće bolje”.\n“Mislim da ćemo biti na visini zadataka, ne znam da li ćemo 90 minuta biti na visokom nivou, ali znam da ćemo dati sve od sebe. Odigrali smo dve prijateljske, familijarne utakmice, ali takmičarske su nešto drugo. Mnogo smo se svi uželeli fudbala, zbog te velike želje morali smo da se kontrolišemo. Igračima hvala i na profesionalizmu za vreme korone”.\nStanković će imati “slatke muke” oko sastava tima, a ne može da računa jedino na Miloša Vulića (imao intervenciju na zubu) i Sekua Sanoga (rizik posle duge pauze).\n“Da me ne razumete pogrešno, došao sam na plus 11, radim svoj posao, svestan uloga i zahteva. Ova titula, nadam se da će se uzeti, ide klubu, igračima, navijačima i meni jedan mali deo. Presrećan sam, i moja je, makar da sam vodio i jednu utakmicu”, poručio je Stanković i dodao da bi bilo sjajno da se titula proslavi sa navijačima jer bi to bio znak da smo svi pobedili koronu.\nUtakmica 27. kola Superlige izmedu Rada i Crvene zvezde igra se u petak od 19.30 sati na Banjici.\nBoško i ostali osumnjičeni odbili da odgovaraju na konkretna pitanja tužioca\nJelena Obradović 7. marta 2020.\nMica Milakov 3. avgusta 2019. 4. avgusta 2019.


Zoran Radojičić prof. Zoran Pavlović Zoran Bušić Vladimir Malinić Sima Simić Uglješa Bulatović Vesna Đalić Zoran Mićić Saša Novaković Goran Igić\nUtorak, 15.05.2018 9:05\nDveri su nizom aktivnosti, u nedelju 13. maja, obeležile 170 godina od istorijske Majske skupštine održane 1848. godine i proglašenja Srpske Vojvodine, a pored obeležavanja u nedelju, lider Dveri će biti u Sremskim Karlovcima i danas 15. maja.\nLider Dveri, Boško Obradović, je u nedelju 13. maja, zajedno sa narodnim poslanicima Marijom Janjušević i Ivanom Kostićem, prisustvovao liturgiji održanoj u Sremskim Karlovcima i zajedno sa članovima Dveri započeo svečano obeležavanje 170 godina od proglašenja Srpske Vojvodine. Predstavnici Dveri su se iz Sremskih Karlovaca zaputili do Petrovaradinske tvrđave, sa čijih zidina su svečano spustili transparent sa natpisom „Vojvodina srpski ponos“.\nKolona ljudi, sa srpskim zastavama i zastavama Dveri, se nakon toga prošetala od Petrovaradinske tvrđave do centra Novog Sada gde su postavljeni štandovi Dveri i upriličeni govori. Zainteresovanim građanima deljeni su leci sa porukom „Oni – to smo mi“, koji prikazuju važne istorijske ličnosti sa prostora Vojvodine i bilten „Srpska Vojvodina“, a najmlađima su podeljeni baloni.\nBoško Obradović je tom prilikom istakao da je „generacija velikih predaka ostvarila vekovni san da Srbi na ovim prostorima imaju svoju autonomiju i da zapravo na pravi način započnu ono što su ostvarili 70 godina kasnije, 1918. godine, a to je prisajedinjenje Srema, Banata, Bačke i Baranje Kraljevini Srbiji. „Zato smo išli tim stazama naših svetih predaka od Sremskih Karlovaca preko Petrovaradina gde smo razvili naš glavni transparent i poruku sa ovoga skupa a to je: „Vojvodina srpski ponos!“. – rekao je on.\nNarodni poslanik Ivan Kostić, iz Vrbasa, rekao je da su Srbi sa prostora današnje Vojvodine autohtoni narod i da su uvek bili većinski narod. „Po predanjima Miloša Crnjanskog, u 19. veku svaka srpska kuća u Sremu, Banatu i Bačkoj je imala sliku cara Dušana i Miloša Obilića. To samo govori o potrebi srpskog naroda da ostvari svoj vekovni cilj i ujedini se sa braćom iz centralne Srbije i Šumadije. Zato želimo ovde Novosađanima i svima koji žive ovde u Vojvodini da poručimo da je Vojvodina uvek bila srpska i da će Vojvodina uvek biti Srbija.“- rekao je on.\nMarija Janjušević, narodna poslanica iz Inđije, rekla je da joj se čini da u današnje vreme patriotizam kao da nije u modi i obrazovana omladina kao da se stidi da prizna, ali svi u sebi nose ljubav prema svojoj državi, prema svojoj naciji, prema svom nacionalnom identitetu. „Zbog toga smo mi na današnji dan građanima ponudili bilten u kome objašnjavamo sve istorijske događaje od pre 170 godina, a takođe smo izdvojili u jednom letku i ličnosti koje su davale kroz ove vekove svoj doprinos očuvanju srpskog nacionalnog identiteta na teritoriji Vojvodine.“ – rekla je ona.\nPored svečanog obeležavanja u organizaciji Dveri 13. maja, predsednik Dveri, Boško Obradović sa delegacijom, prisustvovao je i centralnoj proslavi godišnjice Majske skupštine koja je održana 15. maja u Sremskim Karlovcima.\nBoško ObradovićIvan KostićMarija JanjuševićSaopštenjaVojvodina


Arsić: Privatna poseta Mete - Dnevni list Danas\nPočetna » Politika » Arsić: Privatna poseta Mete\n1Piše: FoNet 24. novembra 2017. 13.10\nMeta u Medveđu dolazi u nedelju 26. novembra i boraviće u Sijarinskoj Banji do 27. novembra, kada se vraća za Tiranu.\nOn je rekao i da još ne zna da li će, zajedno sa predsednikom Koordinacionog tela za opštine Bujanovac, Preševo i Medveđu Zoranom Stankovićem i on dočekati Metu na administrativnom prelazu Mutivode sa Kosovom i Metohijom.\nArsić je naveo da će više detalja imati danas, posle sastanka u Beogradu.\nMeta će, prema najavama, imati sastanak sa svim albanskim odbornicima u Skupštini opštine Medveđa.\nPredsednik Skupštine opštine Medveđa Milisav Miletić je rekao da on do danas nema nikakvo zvanično obaveštenje, niti poziv o toj poseti, kao ni šef odborničke grupe Demokratske partije Fejmija Bejić.\nPredsednik Partije za demokratsko delovanje Riza Halimi rekao je FoNetu da je za ovu posetu čuo iz medija, ali i da su neki mediji preneli pogrešan datum posete.\nNismo dobili nikakvo obaveštenje zvanično, niti nas je neko zvao, rekao je Halimi.\nOn je dodao da je predstavnicima Albanaca sa juga Srbije stigao poziv za prijem u Tirani kod Mete za Dan albanske zastave 28. novembar.\n29. novembra 2017. u 06.31\narsicu ako je privatna poseta nadam se da nisi trosio pare iz budzeta za docek molim novinare da istraze


Neka svaki dan bude bezbeDAN - Obuka zaposlenih o bezbednosti na radu kompanije Strauss Adriatic\nPoslujući u skladu sa postulatima kompanije Strauss Coffee, čiji je deo, Strauss Adriatic kontinuirano ulaže u svoje kadrove, podržavajući kvalitetne uslove za rad, mogućnosti za razvoj, podršku u zdravlju, otvorenost i transparentnost, inkluziju u CSR aktivnostima od značaja, pružajući svakodnevnu edukaciju, ulažući u različite programe i multidisciplinarni pristup zaposlenima. Pokrenula je veliki broj inicijativa od krucijalnog značaja za bezbednost zaposlenih, a jedna od njih je i "Svaki dan bezbeDAN".\nOva aktivacija je edukativnog karaktera i organizovana je prvi put u Strauss Adriatic-u. Ideja je da se zaposlenima pruži dodatna obuka koja se tiče bezbednosti na radu a kako je inicijativa naišla na izuzetno pozitivnu reakciju zaposlenih, plan je da se događaj održava svake godine sa tendencijom obogaćivanja sadržaja putem različitih inovacija.\nZaposleni su dobili dodatnu edukaciju iz tri oblasti: bezbednost u saobraćaju, prva pomoć i protivpožarna zaštita.\n1. Bezbednost u saobraćaju realizovana je zajedno sa Agencijom za bezbednost saobraćaja kroz teorijski deo, a onda i kroz praktični, uz demonstraciju naglog kočenja i prevrtanja automobila na simulatorima.\n2.Prva pomoć realizovana je sa partnerom za sistematske preglede, Vizim, i kroz teorijski i kroz praktični deo.\n3.Protivpožarna zaštita organizovana je interno, a realizaciju je uspešno sprovela Tanja Žigić, inženjer za bezbednost u kompaniji. Zaposleni su nakon teorijske obuke imali pokaznu vežbu.\nIvana Canić, HR direktorka kompanije Strauss Adriatic, istakla je koliko je za njih događaj ove vrste bitan:\nNaša želja je bila da organizujemo neformalno druženje za sve zaposlene, ali sa svrhom edukacije o jednoj izuzetno bitnoj temi i mislimo da smo to dobili. Takođe, ovo je od velikog značaja za sve nas u kompaniji, jer je ovaj događaj predstavljao prvo okupljanje svih zaposlenih od početka pandemije. Izuzetno mi je drago što su komentari zaposlenih bili pozitivni, i što su iskazali želju i volju da se ova inicijativa nastavi. To su pokazali i brojnim predlozima kako da čitavu zamisao dodatno unapredimo.\nOvo nije jedini tip brige o bezbednosti ove kompanije, ali je prvi te vrste. Strauss Adriatic brigu o bezbednosti i zdravlju na radu neguje na poseban način, a to pokazuje i sertifikat koji poseduje, ISO 45001, koji se odnosi na to da je kompanija uvela i primenjuje sistem menadžmenta bezbednošću i zdravljem na radu.\nKompanija Strauss Adriatic svoje programe vidi kao neraskidivi deo ulaganja u edukaciju i brigu o svojim zaposlenima. Kao pravi primer dobre prakse konstantnog ulaganja, nastavlja posvećeno da kreira i daje prostor za dodatno usavršavanje i učenje putem naprednih i nesvakidašnjih poslovnih programa koji će svima omogućiti da svoje veštine preciznije razvija, doprinoseći kompaniji u kojoj rade.


Pismo poslanika Parlamenta EU\nParlamentarci EU ne podsećaju samo Srbiju na važnost vladavine prava, već i samu EU, njene članice, pa i njenu vladu, Evropsku komisiju!\nU četvrtak 25.marta oni su usvojili Rezoluciju kojom zahtevaju da Evropska komisija što pre izadje sa jasnim planom primene mera zaštite vladavine prava protiv Madjarske i Poljske.\nIstog dana EU parlamentarac DANIEL FREUND, uputio otvoreno pismo na više adresa medju kojima i predsedniku FBD Milanu Jovanoviću.\nOn u pismu koje FBD objavljuje u celini objašnjava razloge i pozadinu donošenja ove rezolucije.\nDaniel Freund: poslanik Parlamenta EU (Nemačka) u Klubu zelenih\nNečinjenje Evropske komisije za vladavinu prava:\nEvropski parlament upozorava da će pokrenuti postupak pred Evropskim sudom pravde\nDragi svi koji ste zainteresovani,\nDanas, u četvrtak,(25. marta 2021. Op.pr.) Evropski parlament će glasati o rezoluciji koja postavlja rok do kojeg (Evropska Op.pr.) Komisija mora da počne da primenjuje mehanizam za zaštitu vladavine prava (očekuje se da će na sednici za rezoluciju glasati prosta većina). Komisija do 1. juna mora da izvesti Parlament o tome kada i kako planira da primeni mehanizam protiv država članica koje se sistematski oglušavaju o vladavinu prava. Na osnovu toga, Parlament će odlučivati da li će pred Evropskim sudom pravde pokretati postupak protiv Komisije zbog njenog nepostupanja.\nMehanizam je stupio na snagu 1. januara 2021. godine, nakon teških pregovora. Komisija ima isključivo pravo određivanja sankcija. Predstavnici Komisije nedavno su izjavili da žele da sačekaju ishod parnica Poljske i Mađarske pred Evropskim sudom pravde protiv mehanizma i da izrade smernice za njegovu primenu. U rezoluciji Parlament pojašnjava da ni parnica Zemlje Članice protiv mehanizma, koja je u toku, ni izrada smernica ne predstavljaju opravdanje za odlaganje primene mehanizma.\nDaniel Freund, pregovarač Zelenih za rezoluciju, objašnjava:\n„Svaki dan u kom Komisija ne odredi sankcije pobeda je za Viktora Orbana. U Mađarskoj se proizvode činjenice, gotovo na dnevnoj bazi. Gase se radio stanice, novine se više ne objavljuju. Dok se to događa, Fidesova vlada razvija još prefinjenije načine za preusmeravanje EU fondova. Pri svemu tome smo u jedinstvenoj situaciji da Komisija – čuvar sporazuma – odbija da primenjuje važeće Evropsko pravo. Mehanizam za zaštitu vladavine prava je na snazi od 1. januara. Dokazi protiv Viktora Orbana su nepregledni. Ne samo u poslednja tri meseca, već i poslednjih deset godina. Vreme za sankcije je sada.“\n„Činjenica da Komisija ne postupa u ovoj stvari predstavlja izuzetan nemar. Komisija se poziva na prateću deklaraciju tokom predsedavanja Nemačke. Ova deklaracija tvrdi da se moraju izraditi smernice za primenu mehanizma. To su jeftini izgovori. Evropski parlament ne prihvata ovaj zakulisni dogovor.“\n„Za nas ova Rezolucija predstavlja poslednju opomenu Komisji: Radite svoj posao ili će biti zakonskih posledica. Vladavina prava u Evropi ne može da čeka. Nećemo dozvoliti dalje ugrožavanje osnovnih prava građana Evrope. Ako se nikakve mere ne preduzmu do leta, predsednica Komisije Ursula von der Leyen moraće svoje razloge da iznese pred Evropskim sudom pravde.“\nNajvažniji izvodi iz rezolucije\n9. Naglašava da je Komisija dužna da obavesti Evropski parlament i Savet bez odlaganja o bilo kakvoj opomeni poslatoj Zemlji Članici ukoliko ima razložnih osnova da razmatra da li su uslovi za uvođenje mera propisanih u Propisu ispunjeni; primećuje sa razočaranjem odsustvo bilo kakvog pisanog obaveštenja Zemljama Članicama od stupanja Propisa na snagu, uprkos mnoštvu briga zbog brojnih kršenja vladavine prava navedenih u Izveštaju Komisije o vladavini prava za 2020. godinu, koji utiču na valjano finansijsko upravljanje budžetom Unije i ostaju nerazrešeni od strane Zemalja Članica; naglašava da druge procedure propisane zakonima Unije ne omogućavaju Komisiji efikasniju zaštitu budžeta Unije;\n10. Poziva Komisiju da redovno obaveštava Parlament o svim tekućim istragama zbog povrede načela vladavine prava koji bi mogli da utiču ili ozbiljno ugroze valjano finansijsko upravljanje budžetom Unije na dovoljno direktan način, u skladu sa Propisom o uslovu vladavine prava i sporazumom o inter-institucionalnom okviru između Evropskog parlamenta i Komisije;\n13. Naglašava da primena Propisa o uslovu vladavine prava ne može biti uslovljena usvajanjem smernica i poziva Komisiju da izbegne bilo kakvo dalje odlaganje primene Propisa; podseća da bilo koje smernice neće podrivati namenu zakonodavaca; konstatuje da je Komisija počela izradu nacrta smernica za primenu Propisa; zahteva da, ukoliko Komisija oceni da su smernice neophodne, one budu usvojene u najkraćem roku a najkasnije do 1. juna 2021. godine i insistira da Parlament bude o njima konsultovan pre njihovog usvajanja;\n14. Ukoliko Komisja ne ispuni obaveze propisane ovom Rezolucijom i ne pruži Parlamentu gore navedene informacije do 1. juna 2021. godine, Parlament će smatrati da to predstavlja propuštanje postupanja i posledično će preduzeti mere u skladu sa čl. 265 TFEU protiv Komisije;\nPOZADINA: Zašto Evropska Komisija do sada nije aktivirala mehanizam\nNa kraju prošlogodišnjih pregovora, Komisija je pod pritiskom Mađarske, Poljske i Predsedavajućeg saveta Nemačke pristala na zakulisni dogovor. Da bi Mađarska i Poljska pristale na stvaranje mehanizma Komisija je izjavila da neće aktivirati mehanizam dok su toku parnice kojima se osporava njegova zakonitost pred Evropskim sudom pravde. To će do dve godine odložiti primenu mehanizma. Pored toga, obećala je i da će prvo pripremiti detaljnije smernice za primenu mehanizma.\nIz pravne perspektive, primena mehanizma ne može biti odložena postupkom pred Evropskim sudom pravde. Komisija bi bila sprečena da ga primenjue samo ako bi ESP proglasio mehanizam ništavim i nevažećim u presudi. Razrada smernica za primenu mehanizma nije pravno neophodna za njegovo aktiviranje.\nMađarska i Poljska su podnele tužbu protiv mehanizma pred ESP-om prošle nedelje. Još uvek se čeka odluka suda. Parlament planira da traži da se u ovom predmetu sprovede ubrzani postupak.\nMožete naći moj govor sa sednice o rezoluciji na sledećem linku\nKompletan tekst rezolucije možete pronaći na sledećem linku


Za dva meseca rođeno 340 beba - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Za dva meseca rođeno 340 beba\nZa dva meseca rođeno 340 beba\nponedeljak, 04 mart 2013 12:49\tMilan Matović\nU porodilištu Kliničkog centra u Kragujevcu u prva dva meseca ove godine rođeno je 340 beba\nšto je za 34 više u odnosu na isti period prošle godine, izjavila je danas portparolka te zdravstvene ustanove Vanja Đorđević.\nKako je rekla Tanjugu, i ove godine kao i prošle rodilo se nešto malo više devojčica nego dečaka. "U prva dva meseca ove godine rođene su 172 devojčice i 168 dečaka, a u istom periodu prošle godine na svet je došlo 159 devojčica i 147 dečaka", rekla je Đorđevićeva.\nPodsetivši da se u kragujevačkom porodilištu porađaju žene iz Šumadije, ali i žene sa komplikovanim trudnoćama iz Raškog okruga i sa severa Kosova i Metohije, ona je rekla da je u prošloj godini rođeno ukupno 2.121 beba.\nTo je, dodala je, za 64 manje nego u 2011. godini, ali je i za 33 više nego u 2010. godini.\n"Godinama unazad godišnje se rađa u proseku oko 2.100 beba, što je znatno manje nego recimo 1990. godine kada je, samo u Šumadiji, na svet došlo oko 3.000 beba", dodala je đorđevićeva.\nOna je navela i da su se u prošloj godini carskim rezom porodile 403 žene, a 364 u 2011. godini.


Prema podacima kruševačkog Zavoda za javno zdravlje, broj obolelih od stanja sličnih gripu prepolovljen je u odnosu prethodnu nedelju. Novi i manje intenzivan epidemijski talas moguć je nakon povratka dece u školske klupe. Zabrana poseta poseta pacijentima na bolničkom lečenju još uvek je na snazi. Zvanično, u Rasinskom okrugu nema smrtnih slučajeva koji se mogu dovesti u vezu sa virusom gripa\nKako navode u Zavodu za javno zdravlje, u odnosu na 1.859 pacijenata sa obolenjima sličnim gripu registrovanih prošle nedelje na području Rasinskog okruga, u ovoj nedelji je taj broj duplo manji. Konkretno, kod odraslog stanovništa smanjena je stopa obolevanja za dve trećine, dok se kod dece uzrasta od pet do četrnaset godina beleži pad obolevanja od oko 30 odsto.\nPrema navodima epidemiologa, vrh epidemijskog talasa je najverovatnije prošao, s tim da je novi talas manjeg inteziteta, moguć nakon završetka raspusta i povratka dece u školske klupe.\n– Ne može se tačno predvideti da li će se desiti novi epidemijski talas, ali na osnovu iskustava iz prethodnih godina, moguće je da do toga dođe, s tim što bi on trebalo da bude manjeg inteziteta. Ono što možemo da kažemo je da je vrh epidemijskog talasa najverovatnije prošao – kažu u Zavodu.\nUz podsećanje da sezona gripa nije završena, epidemiolozi apeluju na građane da izbegavaju boravak u zatvorenim prostorijama, da često provetravaju prostorije u kojima borave, te da redovno peru ruke vodom i sapunom.\nObolelima od gripa sa blažom kliničkom slikom, savetuje se mirovanje, ishrana sa dosta voća i povrća, nadoknada tečnosti, a u slučaju povišene temperature i upotreba antipiretika. Ne savetuje se upotreba antibiotika na svoju ruku, a u slučaju pogoršanja stanja, obavezno se treba javiti svom izabranom lekaru.\nU kruševačkoj Bolnici kažu da je povećan broj respiratornih infekcija, ali ne u većem obimu nego prethodnih godina. Direktorka Bolnice Vesna Stević Gajić ističe da su oboleli od gripa u okrugu uglavnom prolazili bez komplikacija, ali da je ukoliko se one jave, bolnica spremna da reaguje. Prema njenim rečima, za sada je samo jedan pacijent kod koga je potvrđen virus gripa, zbog komlikacija, prosleđen je na tercijarni nivo.\nPacijentkinja iz Kruševca kod koje je virus gripa potvrđen i koja je u komi, kako nezvanično saznajemo, na lečenju je u Sremskoj Kamenici. Ova pacijentkinja se, prema tvrdnjama nadležnih u kruševačkoj Bolnici, nije lečila u Kruševcu i o njenom trenutnom zdravstvenom stanju bolnica nema informacije.\n18.05.2022 0 217\n31.03.2022 0 232\n31.01.2022 0 213\n28.12.2021 0 247\n29.10.2021 0 291


Kina pomaže svojim kompanijama u privatizaciji srpskih preduzeća - Sputnjik Srbija\nKina pomaže svojim kompanijama u privatizaciji srpskih preduzeća\n12:29 24.06.2015 (osveženo 16:19 05.10.2015) Preuzmite kraći link\nOdnosi Srbije i NR Kine su u uzlaznoj putanji i nikada nisu bili bolji, poručio je danas premijer Aleksandar Vučić u razgovoru sa zamenikom premijera Kine Džangom Gaolijem. On je premijeru Srbije preneo poziv premijera Li Kećijanga da poseti tu zemlju, gde će ove godine biti održan samit 16+1.\nKako je saopštila Kancelarija Vlade Republike Srbije za saradnju sa medijima, Vučić i Gaoli su razgovarali o ekonomskoj i političkoj saradnji dve zemlje.\nKonstatovano je da je unapređena saradnja na svim nivoima, od trgovinske razmene, do političkih i ekonomskih pitanja, a premijer izrazio zadovoljstvo što je kineski premijer posetio Srbiju i što je prisustvovao otvaranju Pupinovog mosta u Beogradu, koji je izgrađen kroz zajednički projekat dve države.\nPremijer je naglasio da svi zajednički infrastrukturni projekti dobro napreduju, kao i da su projekti u oblasti energetike u razvoju, pogotovo kada je projekat Termoelektrane Kostolac u pitanju. On je naglasio da je Srbija danas uplatila 105 miliona američkih dolara kao prvu tranšu za izgradnju druge faze Termoelektrane Kostolac.\n„Srbija je spremna da na još bolji način radi na unapređenju odnosa sa NR Kinom“, zaključio je Vučić i naglasio važnost izgradnje brze pruge Beograd-Budimpešta, najvećeg projekta u kome učestvuju obe zemlje.\nZamenik kineskog premijera je istakao je da su odnosi Srbije i NR Kine tradicionalni i dugoročni, i izrazio je zadovoljstvo njihovim unapređenjem nakon posete kineskog premijera Srbiji.\nOn je naglasio da Kina veoma ceni političku stabilnost u Srbiji i naglasio da će kineska Vlada dati podršku svojim kompanijama, gradovima i provincijama, da u što većem broju učestvuju u privatizaciji srpskih preduzeća.\nNaglasio je da su srpske kompanije, koje su spremne da rade u Kini, takođe dobrodošle.\nDžang je istakao da je neophodno fokusirati se na realizaciju već postojećih projekata kako bi građani Srbije mogli da osete ekonomske efekte saradnje dve zemlje.\nPo povratku u Kinu, kako je navedeno, Džang će odrediti delegaciju privrednika iz provincije Sandong koji će u naredna tri meseca da posete Srbiju i odrede konkretne projekte na kojima bi radili.\nOn je premijeru Vučiću preneo poziv premijera NR Kine Li Kećijanga da poseti Kinu i učestvuje na samitu „16 plus 1“ koji se ove godine održava u Kini.\nTakođe, premijeru Vučiću zamenik premijera Kine je čestitao uspeh mlade reprezentacije Srbije na Svetskom prvenstvu u fudbalu.\nTeme razgovora bili su i uvoz srpskih poljoprivrednih proizvoda u Kinu, infrastrukturni projekti, saradnja u oblasti energetike, vojne industrije, povećanje broja kineskih turista u Srbiji, saradnja u oblasti sporta, kulture i razmene studenata, navodi se u saopštenju.\nKina, ulaganje, Srbija


Loši izvještaji poskupljuju kredite - CdM\n“Banke u Crnoj Gori u procesu provjere kreditnog rizika klijenta prepoznaju manipulaciju, odnosno (ne)kvalitet finansijskih izvještaja, i klijente ,,kažnjavaju“ kroz marginalno povećanje cijene kredita – premija na rizik, kako bi se uzela u obzir buduća neizvjesnost i troškovi praćenja tog kredita”, pokazalo je istraživanje.\n“Da bi što kvalitetnije procijenile kreditni rizik klijenta, banke posežu za njegovom kreditnom sposobnošću (odobrenim kreditima) iz prethodnog perioda, kao izuzetno relevantnom informacijom. To govori u prilog da banke zbog nekvalitetnih finansijskih izvještaja klijenta se oslanjaju na alternativne metode za dobijanje relevantnih informacija za procjenu kreditnog rizika. Ova praksa neumitno dovodi do rasta kamatne stope i troška odobravanja kredita, utičući i na ostale segmente odobrene kamatne stope”, pokazalo je istraživanje.\n“Banke se značajno oslanjaju na prethodno iskustvo sa klijentom prilikom procjene njegovog kreditnog rizika. Kompanijama koje imaju bolji finansijski rezultat, manju rizičnost i niže zaduženje obezbjeđuju i bolje uslove finansiranja. Kada je u pitanju vlasnička struktura kompanija, banke nemaju direktne preferencije prilikom procjene kreditnog rizika”, navodi se u studiji.\n“Sagledavajući osnovnu statistiku varijabli koje su korištene za procjenu kvaliteta finansijskih izvještaja u Crnoj Gori, kvalitet finansijskih izvještaja u našoj zemlji nije na zadovoljavajućem nivou, iako se sporo popravlja od 2012. do 2017”, konstatovano je u ovom dokumentu.\n“Ovo navodi na zaključak da, između ostalog, dalje smanjenje kamatnih stopa zavisi i od kvaliteta uređenosti tržišta računovodstvenih institucija u Crnoj Gori. Veći nadzor i postavljanje strožijih standarda za licenciranje računovodstvenih i revizorskih kuća predstavljaju očite instrumente, koji mogu doprinijeti poboljšanju uslova finansiranja kompanijama u Crnoj Gori”,ističe se, između ostalog, u studiji.\nTagsbanke CBCG Izvještaj kamata krediti poslovanje\nOdlican izvjestaj , u pravo vrijeme, a godinama gradjani (evo sad dokaza) kukaju kako su krediti preskupi a CBCG odgovara da je to normalno za gradjane ekomosmkog tigra.\nSad ste skapirali da promjenom vlasti cete mozda da zavrsite na salter pa onda ekspertiza ???!!!\nViceguverner koji je bio na Bordu MMFa i SB godinama i Viceguverner koji je refovni profesor na Ekonomskom fakultetu u Beogradu ne mogu da zavrse na salteru niti u jednom scenariju. Studija je od prosle godine, tako da nema veze sa politickim ciklusom.\nKako koja banka.. neki su osjetili da konkurencija poskupljuje, pa su ovi pojeftinili i tako privukli klijente


NAREDNE SEDMICE U BRISELU: Makedonija počinje pregovore za članstvo u NATO-u - GlobalCir\nNAREDNE SEDMICE U BRISELU: Makedonija počinje pregovore za članstvo u NATO-u\nMakedonija će naredne sedmice u Briselu početi pregovore za punopravno članstvo u NATO-u, najavila je danas Vlada u Skoplju.\nVlada je saopćila da je na današnjoj sjednici prihvatila informaciju o elementima za pristupne pregovore o članstvu u NATO-u, kojima Makedonija treba da se priključi 18. i 19. oktobra u Briselu.\nUsvojena je i informacija o formiranju radnog komiteta za integraciju Makedonije u NATO, čiji su članovi zaduženi da sprovedu predstojeće pristupne pregovore, prenose mediji.\nMakedonija je 25. jula formalno počela pristupne pregovore o prijemu u NATO, budući da je poziv za to dobila 12. jula na samitu Alijanse u Briselu.\nČlanstvo Makedonije u NATO-u uslovljeno je potpunom primjenom sporazuma Skoplja i Atine o rješavanju međudržavnog spora, kojim je, između ostalog, predviđeno da budući naziv države bude “Republika Sjeverna Makedonija”.\nPoslanici Evropskog parlamenta usvojili su izvještaj u kojem se insistira na jakoj posvećenosti Makedonije potpunom sprovođenju Sporazuma iz Pržina i primjeni plana hitnih i prioritetnih reformi.\nEvropski poslanici ohrabrili su vlasti u Skoplju da učine sve što je potrebno da se ispoštuje sporazum s Grčkom o promjeni naziva države, što bi Makedoniji otvorilo vrata za početak pregovora o pristupanju EU i NATO, nakon referenduma o promjeni naziva u “Republika Sjeverna Makedonija”.\nReferendum u Makedoniji čije je pitanje glasilo “Da li ste za članstvo u EU i NATO-u s prihvatanjem Sporazuma Republike Makedonije i Republike Grčke?”, nije uspio zbog nedovoljne izlaznosti birača.\nALI MNOGI BI ME OPTUŽILI ZA NEPOTIZAM! Donald Tramp tvrdi da bi njegova kćerka Ivanka bila idealna zamjena za Niki Hejli\nJEDNA OSOBA POGINULA: Devet radnika povrijeđeno u eksploziji u Rafineriji nafte u Bosanskom Brodu


Goranska radionica u Brzeću i Brusu – Kruševac PRESS\nU Brzeću i Brusu je tokom dva dana, u ponedeljak i utorak 9. i 10. novembra održana goranska radionica. Organizator je Pokret gorana Srbije, a radionica je održana u okviru projekta “Zaštita, očuvanje, višenamensko korišćenje i podizanje svesti i znanja o vrednostima šuma kod mladih” sa ciljem sprovođenja redovnog programa edukacije najmlađih pripadnike Pokreta gorana. Saradnici u organizaciji bili su i Ministarstvo poljoprivrede i zaštite životne sredine, kao i opštinski odbori Pokreta gorana.\nNa radionici su učestvovali učenici šestih razreda osnovnih škola sa područja opština i gradova Aleksandrovac, Brus, Kruševac, Trstenik, Novi Pazar, Leposavić i Štrpce. Svi polaznici radionice mogli su da se upoznaju sa pošumljavanjem i značajem šuma, Nacionalnim parkom “Kopaonik”, vrstama drveća i lekovitog bilja koje raste na ovom području, akcijama i aktivnostima koje organizuje Pokret gorana Srbije kao i Programom zaštite i unapređenja šuma u 2015. godini.


"Arhipelag" objavljuje izabrana dela Vladislava Bajca - Bizlife.rs\n“Arhipelag” objavljuje izabrana dela Vladislava Bajca\n11:53 Beograd, 25/11/2011\nIzdavačka kuća “Arhipelag” koja je ekskluzivni izdavač knjiga Vladislava Bajca već tri godine, saopštila je da je njegov roman “Hamam Balkanija” dobio šesto izdanje šta ga čini jednom od najčitanijih knjiga u Srbiji i preveden je na desetak stranih jezika. Takođe, u četvrtak je izašao iz štampe, u izdanju “Arhipelaga”, Bajčev “Druid iz Sindiduna” iz 1998. jedan od najznačajnijih romana ovog autora.\nGlavni urednik “Arhipelaga” Gojko Božović je kazao da je on započeo seriju reizdanja Bajčevih knjiga i da je već štampao nova izdanja romana “Knjiga o bambusu”(1989) i “Crna kutija” (1993) i da planira da objavi još neke. Uz napomenu da je “Druid”, kada se prvi put pojavio dobio nagrade “Branko Ćopić”, “Zlatni bestseler” i nagradu “Šesti april” za najbolji roman o Beogradu, Božović je rekao da je preveden na grčki, bugarski i makedonski jezik.\nPrema rečima Božovića, ovo delo “donosi izvrsno pripovedanje o keltskom Beogradu i o skrivenim i nedovoljno poznatim slojevima beogradske i evropske istorije”. “Na osnovu temeljnih i dugogodišnjih istraživanja, Bajac je u “Druidu” uspostavio upečatljivu, razuđenu i moćnu pripovednu rekonstrukciju jednog davnog istorijskog vremena, pokazujući nam tragove tog vremena u našoj savremenosti”, ocenio je on.\nBajac je otkrio da sa vremenske distance ima kontradiktorna osećanja prema ovom delu, jer mu je drago da ono i danas “živi” i da je kao pisac bio dovoljno uverljiv da mu čitaoci veruju, ali i da oseća da je pisao pod snažnim utiskom zbivanja kod nas tokom 90-tih.\nBajac je ispričao da je prijatno iznenađen recepcijom “Hamam Balkanija” koji je postao i deo nastavnog programa na univerzitetima u svetu (Vašington u Sijetlu).\nNajveće interesovanje za ovaj roman vlada u Turskoj gde je Bajac tokom ove godine gostovao već dva puta i upravo se vratio sa nastupa u Istanbulu i Bersinu blizu sirijske granice sa velikim univerzitetim. “Hamam Balkanija” je bio predstavljen i na nedavno održanom sajmu knjiga u Beču gde je Bajac imao dva nastupa kao gost svog nemačkog izdavača “Ditrih Ferlaga” i austrijskog Kultur kontakta.


Nakon dobijenih informacija o ovom poslu, Gradski odbor “Dosta je bilo” je uputio zahtev za davanje informacija od javnog značaja svim ustanovama u kojima se edukacija trebala održati. Od svih smo tražili da se izjasne da li su dobili zahtev od udruženja Volonter da održe spornu edukaciju, i ukoliko jesu, da li je ista održana, i da nam dostave dokaze o izvršenoj usluzi. Na osnovu dobijenih informacija od odgovornih lica u tim ustanovama, nedvosmisleno je utvrđeno da se udruženje Volonter nije uopšte javio tokom 2015. godine da izvrši bilo kakvu edukaciju u vezi sa temom za koju su dobili sredstva.\n10. februara 2017. u 15:44\n10. februara 2017. u 18:32\nSoka Dujcik kaže:\n12. februara 2017. u 00:14\nJavni sektor kaže:\n12. februara 2017. u 09:15\nTužno, ali istinito: možda će neko i pokrenuti istragu, samo… Neće se ni znati kad i ko je istragu stopirao, a rezultate istrage “reciklirao”. Bar da rezultati istrage ostanu negde u nečijoj fioci, pa jednog dana, ko zna… Pozdrav od Kikinđana koji se i dalje nadaju da su “papiri”, u nečijoj fioci, dobro sakriveni.\nKojot :-D kaže:\n12. februara 2017. u 12:38\n13. februara 2017. u 09:00


Vivax TPC-102 4G tablet cena, cene Srbija, prodaja Beograd Novi Sad Niš\nVivax TPC-102 4G tablet cene\nRAM memorija 2GB, Ekran 10.1, Rezolucija ekrana 1280 x 800 - Ekran 10.1 inch, 1280x800, IPS PLS Procesor Quad-Core 1.30Ghz Grafika GPU Memorija RAM memorija 2GB Skladisni kapacitet 16GB MicroSD do 128GB Softver Android 9.0 Kamera Prednja kamera 2MPix Zadnja kamera 5MPix Povezivanje... specifikacija\ncena od 15.599,00 do 18.990,00 din | prodavnica (9)\nEkran 10,1 inch, 1280x800, IPS PLS Procesor Quad-Core 1,30Ghz Grafika GPU Memorija RAM memorija 2GB Skladisni kapacitet 16GB MicroSD do 128GB Softver Android 9,0 Kamera Prednja kamera 2MPix Zadnja kamera 5MPix Povezivanje\nEPonuda nije internet prodavnica već Vam omogućava da brzo i lako nađete Vivax TPC-102 4G tablet po najjeftinijoj ceni. Naš cilj je da kupci budu što bolje informisani o ponudi Vivax tablet TPC-102 4G na tržištu Srbije. Vrlo lako nalazite željeni proizvod za kategoriju Tablet pc računari cene, ne morate da lutate od sajta do sajta za Vivax Tablet pc računari, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Vivax TPC-102 4G tablet sa PRODAVCEM. EPonuda ne može da garantuje potpunu tačnost specifikacije i slika za Vivax TPC-102 4G tablet. Pre kupovine, podatke za Vivax tablet TPC-102 4G proverite na sajtu PROIZVOĐAČA.


U radnje stiže važno obaveštenje: Ko se ne odrekne plastičnih kesa, prete mu ove kazne - Biznis Telegraf.rs\nOdluka o zabrani upotrebe plastičnih kesa u Beogradu stupa na snagu od januara sledeće godine, međutim, u radnje je već počelo da stiže upozorenje.\n- Trgovci su dužni da izbace iz upotrebe plastične kese na mestu prodaje, u svim maloprodajnim objektima, kao i u uslužnim i drugim deltanostima na teritoriji grada Beograda - piše u obaveštenju koje je stiglo jutros u jednu prodavnicu.\nTrgovci, navodi se, mogu za potrebe kupovine obezbediti i staviti na raspolaganje potrošačima torbe za kupovinu, bez i uz naknadu.\nU obaveštenju se precizira i da su propisane kazne za kršenje ove odluke 150.000 dinara za pravno lice, ili 25.000 za fizičko lice.\nDodatno, osim odgovornog lica, kazniće se i preduzentik novčanom kaznom od 75.000 dinara, navodi se u odluci, odnosno obaveštenju.\nPrecizira se da odluka stupa na snagu 1. januara, a Beograd je ujedno i među prvim gradovima koji se odlučio za ovaj potez.


Radnici JKP Doljevac čiste trotoare od snega u Doljevcu – Radio Koprijan\nhome Vesti Radnici JKP Doljevac čiste trotoare od snega u Doljevcu\nCiscenje trotoara u Doljevcu\nSlab mraz koji smo imali jutros i ledena kiša otežavali su ne samo odvijanje drumskog saobraćaja , već i kretanje ljudi. Dok lekari savetuju građanima da oprezno hodaju zbog leda, putari pokušavaju da raščiste ostatke snega na kolovozima. I dok su glavni putevi skoro čisti, na sporednim mestimično i dalje ima snega. Iz JKP Doljevac poručuju da su počeli da čiste i trotoare kako bi i pešaci mogli nesmetano da se kreću. Igor Mikić iz ovog preduzeća kaže da dodatni problem stvaraju parkirana vozila pored trotoara, koja onemogućavaju mehanizaciji da očisti deonicu.\nInače Republički hidrometeorološki zavod upozorio je da će sutra na severu i istoku biti ledeni dani sa temperaturom od -8 do 0 stepeni.\nU ponedeljak veći deo dana pretežno sunčano i toplije, krajem dana novo naoblačenje sa kišom sa jugozapada. U nedelju i ponedeljak u košavskom području vetrovito sa umerenim i jakim jugoistocnim vetrom. Od utorka promenljivo oblačno i toplije u pojedinim danima sa kišom uglavnom slabog intenziteta. Što se tiče prognoze za prvi mesec proleća, prema prognozi AccuWeather očekuje nas kišni mart sa temperaturama oko 15 stepeni.\nTAGS: JKP Doljevac zima


Crveni krst: Za pet dana 25.000 civila i pobunjenika napustilo Alepo\nZaposleni u Crvenom krstu sa civilima i pobunjenicima iz istočnog Alepa čekaju evakuaciju\nNajmanje 25.000 civila i pobunjenika napustilo je sirijski grad Alepo od početka evakuacije pre pet dana, izjavila je danas portparolka Međunarodnog komiteta Crvenog krsta (MKCK) Indži Sedki.\n"Juče (ponedeljak) smo evakuisali 15.000 ljudi iz istočnog Alepa. Od četvrtka, ukupno 25.000", rekla je portparolka.\nOna je dodala da "hiljade" ljudi čekaju da budu evakuisani iz najvećeg sirijskog grada.\nEvakuacija je omogućena sporazumom o prekidu vatre o kojem su se dogovorile Rusija i Turska.\nTo je prva evakuacija iz istočnog Alepa posle uspostavljanja primirja čiji je cilj bezbedan odlazak civila iz pobunjeničkih enklava u Alepu, ujedno i početak predaje istočnog dela grada sirijskoj vojsci i okončanja četvorogodišnje kontrole pobunjenika.


U BiH živi 50,70 posto muslimana, 30,75 pravoslavaca i 15,19 posto katolika – Haber.ba\nU BiH živi 50,70 posto muslimana, 30,75 pravoslavaca i 15,19 posto katolika\nPopis je proveden na teritoriji cijele BiH od 1. do 15. oktobra 2013. godine…\nNa teritoriji Bosne i Hercegovine živi 50,70 posto pripadnika islamske vjeroispovijesti, katoličke 15,19 posto i pravoslavne 30,75, pokazali su konačni rezultati Popisa stanovništva iz 2013. godine, javlja Anadolu Agency (AA).\nPopis je proveden na teritoriji cijele BiH od 1. do 15. oktobra 2013. godine. Obrada podataka je počela 27. januara 2014. godine. Prvi preliminarni rezultati popisa stanovništva u Bosni i Hercegovini 2013. su objavljeni 5. novembra 2013. godine od Agencije za statistiku Bosne i Hercegovine.\nTeme:BiH, katolici, muslimani, popis stanovništva, pravoslavci


Zeman: Plašim se, glupost političara će izazvati novu svjetsku krizu - CdM\nZeman: Plašim se, glupost političara će izazvati novu svjetsku krizu\nPredsjednik Češke Miloš Zeman izjavio je danas u Berlinu da se plaši da će glupost političara koji posežu za protekcionizmom, sankcijama i carinama i glupih bankara izazvati novu globalnu ekonomsku krizu, javili su češki mediji.\n“Plašim se da će doći nova svjetska ekonomska kriza, zato što je svaka svjetska ekonomska kriza rezultat gluposti političara i gluposti bankara. Prva lekcija svakog ozbiljnog udžbenika ekonomije jeste: izbjegnite protekcionizam, izbjegnite sankcije, izbjegnite carine. Paradoks je da niz političara nije pročitao ni tu prvu lekciju”, kazao je Zeman na sastanku sa predstavnicima njemačkih preduzeća koja investiraju u Češkoj.\nZeman nije imenovao nijednog političara, ni bankara koji posezanjem za carinama i protekcionizmom može, po njegovoj ocjeni, da isprovocira novu globalnu ekonomsku krizu, ali je u ranijim intervjuima kritikovao zbog takvih mjera američkog predsjednika Donalda Trampa.\nTagscarine Donald Tramp finansijska kriza kat3 Miloš Zeman\nVolt Dizni je zaleđen nakon svoje smrti?


Naslovna strana za ponedeljak, 17. jul 2017. godine | Vesti Krstarice\nBeta – 17. juli 2017. 08:15\nDnevni listovi na naslovnim stranicama današnjih izdanja pišu o štrajku u fabrici automobila "Fijat" u Kragujevcu, o ubistvu u Centru za socijalni rad u Beogradu i o poseti predsednika Stalnog komiteta Svekineskog narodnog kongresa Kine Žanga Dedjijanga Srbiji.\nALO - "Kosmetski odred najveća džavna tajna" o odredu Vojske i MUP-a koji je bio "do zuba naoružan" i spreman da se vrati na Kosovo, ali je rasformiran. "Prekid štrajka do srede ili haos", o tome da predstoje kritični dani za kragujevački "Fijat". "Umrećes u mukama" o tretmanu u zatvoru okrivljenog za ubistvo žene i deteta u Rakovici.\nBLIC - "Zbog ovakvih zveri treba da nam kazna doživotnog zatvora", o slučaju dvostrukog ubistva u Centru za socijalni rad u Rakovici. "Osporavan, a odlazi kao legenda", Dejan Radonjić više nije trener košarkaša Crvene Zvezde. "Ako 'Fijat' ode iz Srbije 10.000 ljudi gubi posao", piše list.\nVEČERNJE NOVOSTI - "Ako 'Fijat' ode, bez hleba ostaje 10.000 zaposlenih", o eventualnim posledicama štrajka u kragujevačkoj fabrici. "Naš odnos prema Rusiji medju ključnim temama", o poseti predsednika Srbije Aleksandra Vučića SAD. "Poraženi džihadisti nova pretnja za Balkan", list piše da će konačan pad Islamske države značiti povratak terorista svojim kućama. "Akcija Ares pokupila 'škaljarce', 'zemunce', krijumčare i pedofile", o akciji MUP-a u kojoj je uhapšeno 360 osoba.\nDANAS - "Ratovi devedesetih nisu mentalno završeni", kaže istoričarka Dubravka Stojanović. "Neozbiljnost vlade i neznanje ministra Kneževića", o štrajku u kompaniji FAC Kragujevac.\nINFORMER - "SAD traže: Vučiću, zarati s Rusima", o poseti predsednika SAD. "Štrajk u 'Fijatu' tera iz Srbije investicije od milijardu evra" list piše da je zbog štrajka neizvesna realizacija 50 planiranih velikih projekata. List o istrazi pokušaja ubistva piše pod naslovom "Ubistvo Milana Beka naručeno iz Nemačke".\nKURIR - "Srpska Vlada gladnima ne veruje" o nezadovoljstvu radnika niskim platama i lošim uslovima rada. "Četvoro mrtvih, povredjeno i troje dece" list piše o saobraćajnim nesrećama tokom vikenda.\nPOLITIKA - "Dugo toplo leto za srpske ministre", o tome da će većina provesti leto radeći. "Žang Dedjijang stigao u Srbiju", o poseti zvaničnika Parlamenta Kine. "Zaslužili smo nacionalni trening centar", kaže trener olimpijskih i svetskih šampionki u tekvondu Dragan Jović.\nSRPSKI TELEGRAF - "Hoće Vučićevu smrt - spremili mu umrlicu", list piše o "užasnim pretnjama" predsedniku Srbije. "Ode li 'Fijat', Kragujevac će postati 'dolina gladnih' ", o mogućim posledicama štrajka u kragujevačkoj fabrici.


Ceković: Mediji ne smiju otkrivati identitet maloljetnika – Agencija za elektronske medije Crne Gore\nPočetna > Slajder > Ceković: Mediji ne smiju otkrivati identitet maloljetnika\nCeković: Mediji ne smiju otkrivati identitet maloljetnika\nMediji, prilikom izvještavanja, ne smiju otkrivati identitet maloljetnika, kao ni informacije koje posredno mogu ukazati na identitet te populacije, saopštila je rukovodilac Službe za odnose sa javnošću i opšte poslove u Agenciji za elektronske medije (AEM), Elvira Ceković.\nOna je, gostujući u Jutarnjem programu Televizije Crne Gore, komentarisala izvještavanje medija o slučaju koji se desio u Beranama, u kojem je tragično stradalo maloljetno lice, podsjećajući da se AEM oglasila saopštenjem za javnost tim povodom.\n„Imamo Pravilnik o programskim standardima u elektronskim medijima, kojim je predviđen visok stepen zaštite maloljetnika, ali u ovakvim slučajevima ono što je važno jeste da mediji ne smiju otkrivati identitet maloljetnika. Mediji ne smiju otkrivati informacije koje i posredno mogu ukazati na identitet“, kazala je Ceković.\nPrema njenim riječima, crnogorski mediji često prilikom izvještavanja koriste inicijale maloljetnika, kao i ime i prezime roditelja i mjesta gdje se odigrao neki nemili događaj.\n„To je ustvari otkrivanje identiteta.Ono što je karakteristično za medije u ovakvim slučajevima jeste senzacionalistički način izvještavanja. O tome posebno treba da vode računa – da pokažu određeno saosjećanje sa žrtvama, i da poštuju Etički kodeks kada su u pitanju ovakve situacije“, rekla je Ceković.\nOna je ukazala da je važno voditi računa o zaštiti prava maloljetnika i njegove porodice, „da se ne iznose podaci iz privatnog života, a mediji to najčešće pravdaju interesom javnosti da zna“.\n„Agencija ne spori pravo javnosti da zna i da se čuje o ovakvim događajima, ali to ne može biti opravdanje da se otkrije identitet maloljetnika ili da se na neprimjeren način izvještava. U ovom slučaju, ne mogu reći da je bilo neprimjerenog načina, ali dosta medija je otkrilo identitet maloljetnika, i to je ono o čemu treba posebno da se vodi računa“, istakla je Ceković.\nNa pitanje kako Agencija postupa u slučaju kršenja izvještavanja medija, Ceković je rekla da nije to čest slučaj, ali da se dešava.\n„Takve situacije se ne dešavaju često u Crnoj Gori. Mediji su, u prethodnoj situaciji, bili upozoreni od Agencije, izrečena im je sankcija upozorenja, i ti emiteri kojima je izrečena sankcija upozorenja ovog puta su vodili računa i zaštitili identitet maloljetnika“, navela je Ceković.\nKako je istakla, Agencija skreće pažnju da je potrebno preventivno djelovati.\n„Upravo zbog toga, u saradnji sa UNICEF-om, organizovali smo obuku za novinare. Doveli smo najbolje Rojtersove trenere povodom etičkog izvještavanja o maloljetnicima. Suština je da mi želimo da se prevetivno djeluje, da se edukuju mediji kako izvještavati o djeci, šta treba poštovati. To je priča koju duže potencira – medijska pismenost“, navela je Ceković.\nMediji treba da iskoriste svoju snagu da pomognu roditeljima, djeci, svima nama da se medijski opismenimo, ali je potrebna i podrška medijima.\n„Zato je Agencija tu, i UNICEF, i kroz ovu kampanju Birajmo šta gledamo se trudimo da pružimo podršku medijima kako bi na najbolji način ostvarili misiju medijske pismenosti“, zaključila je Ceković.


Zahtev za pristup informacijama od javnog značaja Ministarstva kulture i informisanja podnosi se, u skladu sa članom 15. Zakona o slobodnom pristupu informacijama od javnog značaja, pismeno.\nZahtev mora da sadrži: naziv i adresu Ministarstva, podatke o tražiocu informacije (ime, prezime, adresa, telefon ili drugi podaci za kontakt), što precizniji opis informacije koja se traži (jasno navedena informacija koja se traži, odnosno na šta se konkretno ona odnosi) i način dostavljanja informacije. Zahtev može, ali ne mora, da sadrži razloge kao i druge podatke koji olakšavaju pronalaženje tražene informacije.\nAdresa na koju se podnosi je Vlajkovićeva 3, 11 000 Beograd\nOvlašćeno lice za postupanje po zahtevu za slobodan pristup informacijama od javnog značaj ispred Ministarstva je Marina Šinko – savetnik u Sekretarijatu ministarstva marina.sinko@kultura.gov.rs\nAko zahtev ne sadrži gore navedene podatke, odnosno ako zahtev nije uredan, ovlašćeno lice Ministarstva dužno je da, bez nadoknade, pouči tražioca kako da te nedostatke otkloni, odnosno da dostavi tražiocu uputstvo o dopuni.\nAko tražilac ne otkloni nedostatke u određenom roku, odnosno u roku od 15 dana od dana prijema uputstva o dopuni, a nedostaci su takvi da se po zahtevu ne može postupiti, Ministarstvo će doneti zaključak o odbacivanju zahteva kao neurednog.\nMinistarstvo je dužno da omogući pristup informacijama i na osnovu usmenog zahteva tražioca koji se saopštava u zapisnik, pri čemu se takav zahtev unosi u posebnu evidenciju i primenjuju se rokovi kao da je zhtev podnet pismeno.\nZahtev se podnosi na obrazcu za podnošenje zahteva, ali će Ministarstvo razmotriti i zahtev koji nije sačinjen na tom obrascu.\nU skladu sa članom 16. Zakona o slobodnom pristupu informacijama od javnog značaja, Ministarstvo je dužno da bez odlaganja, a najkasnije u roku od 15 dana od dana prijema zahteva, tražioca obavesti o posedovanju informacije, stavi mu na uvid dokument koji sadrži traženu informaciju, odnosno izda mu ili uputi kopiju tog dokumenta. Kopija dokumenta je upućena tražiocu danom napuštanja pisarnice Ministarstva.\nAko Ministarstvo nije u mogućnosti, iz opravdanih razloga, da u roku od 15 dana od dana prijema zahteva postupi po istom, dužno je da o tome odmah obavesti tražioca i odredi naknadni rok, koji ne može biti duži od 40 dana od dana prijema zahteva, u kome će tražioca obavestiti o posedovanju informacije, staviti mu na uvid dokument koji sadrži traženu informaciju, izda mu, odnosno uputi kopiju tog dokumenta.\nAko Ministarstvo na zahtev ne odgovori u roku, tražilac može uložiti žalbu Povereniku u skladu sa članom 22. Zakona o slobodnom pristupu informacijama od javnog značaja.\nMinistarstvo će zajedno sa obaveštenjem o tome da će tražiocu staviti na uvid dokument koji sadrži traženu informaciju, odnosno izdati mu kopiju tog dokumeta, saopštiti tražiocu vreme, mesto i način na koji će mu informacija biti stavljena na uvid, iznos nužnih troškova izrade kopije dokumenta, a u slučaju da ne raspolaže tehničkim sredstvima za izradu kopije, upoznaće tražioca sa mogućnošću da upotrebom svoje opreme izradi kopiju.\nUvid u dokument koji sadrži traženu informaciju vrši se u službenim prostorijama Ministarstva.\nTražilac može iz opravdanih razloga tražiti da uvid u dokument koji sadrži traženu informaciju izvrši u drugo vreme od vremena koje mu je odredilo Ministarstvo.\nAko udovolji zahtevu, Ministarstvo neće izdati posebno rešenje, nego će o tome sačiniti službenu belešku.\nAko Ministarstvo odbije da u celini ili delimično obavesti tražioca o posedovanju informacije, da mu stavi na uvid dokument koji sadrži traženu informaciju, da mu izda, odnosno uputi kopiju tog dokumenta, dužno je da donese rešenje o odbijanju zahteva i da to rešenje pismeno obrazloži, kao i da u rešenju uputi tražioca na pravna sredstva koja može izjaviti protiv takvog rešenja.\nKada Ministarstvo kulture i informisanja ne poseduje dokument koji sadrži traženu informaciju, proslediće zahtev Povereniku i obavestiće Poverenika i tražioca o tome u čijem se posedu, po njegovom znanju, dokument nalazi.\nTražilac može izjaviti žalbu Povereniku u roku od 15 dana od dostavljanja rešenja Ministarstva kulture i informisanja, u skladu sa članom 22. Zakona o slobodnom pristupu informacijama od javnog značaja.


Ove godine, prodaja je opala za 7 odsto u prvih šest meseci, dok se profit smanjio za 14 odsto. Deonice ove kompanije su u 2019. godini izgubile 80 odsto vrednosti, prenosi B92.\nKompanija “Dean Foods” proizvodila je neke od najprepoznatljivijih mlečnih proizvoda u SAD, a za svoj bankrot krivi to što Amerikanci sve manje koriste kravlje mleko. Bankrot je proglašen zbog toga što je dug bio toliki, da nisu mogli da isplaćuju otpremnine svim svojim bivšim radnicima. Od postojećih finansijera, “Dean Foods” je prikupio 850 miliona evra, kako bi mogao da nastavi poslovanje.\nProdaja kravljeg mleka u SAD opada poslednje četiri godine, dok je prodaja mleka od zobi porasla na 53 milijarde dolara, što predstavlja rast od 633 odsto. Međutim, za “Dean Foods” veliki problem je bio to što im je ugovor otkazao najveći kupac, “Walmart”, koji je razvio svoj brend mleka.


Pobeda za mirniji san - Ozonpress :: internet portal\nTag: Bogić Bogićević, FK Borac, Voždovac\nNa rastanku od svojih navijača u ovoj godini fudbaleri Borca dočekuju Voždovac. Poslednja zvanična utakmica na Gradskom stadionu kraj Morave je na programu u subotu od 17 časova. Tim povodom danas je u prostorijama kluba održana konferencija za medije nakojoj je govorio šef stručnog štaba Bogić Bogićević.\n“Ako se za neki tim može reći da pozicija na tabeli ne odslikava kvalitet to je Voždovac. Naš naredni rival je skup sjajnih iskusnih igrača. Celokupna fudbalska javnost dobro zna kvaltete jednog Babovića, Odite, Beljića i ostalih. Sve to nameće kao zaključak da nas očekuje jako težak posao i da bi pobeda bila velika premija za nas. Do nje možemo samo ako svi zajedno damo više od svojih realnih mogućnosti, jer je i naš rival u nezavidnoj situaciji i sigurno će tražiti bodove na našem stadionu. Očekujem pravu fajtersku borbu svih 90 minuta i verujem da konačno možemo zabeležiti pobedu, koja bi nam obezbedila kud i kamo mirniju pauzu“ – rekao je Bogićević.\nKadrovska situacija je poprilično povoljna. U tim bi trebalo da se vrate Božić i Gojković, dok je pod znakom pitanja nastup Kohenea.\n“Ko god bude bio u timu dobro zna šta ga čeka. Ovo je utakmica koja u velikoj meri može odrediti dalju sudbinu Borca. Nadam se da ćemo konačno proraditi i u napadu, jer je činjenica da jako teško dajemo golove. Ako zatresemo mrežu Voždovca bićemo blizu pobedi koju tako želimo. Vidim da naši najverniji navijači pozivaju ostale ljubitelje fudbala da nam pomognu i obećavam da ćemo se svima odužiti na sjajnoj podršci koju smo imali tokom polusezone“ – zaključio je iskusni šef stručnog štaba Borca Bogić Bogićević.


TV Most - Vujović sa MMF-om o reformama i narednoj reviziji aranžmana\nVujović sa MMF-om o reformama i narednoj reviziji aranžmana\nMinistar finansija Dušan Vujović razgovarao je u Vašintonu sa predstavnicima Međunarodnog monetarnog fonda (MMF) o sprovođenju strukturnih reformi u Srbiji i ključnim parametrima sedme revizije aranžmana iz predostrožnosti koja predstoji krajem juna i početkom jula ove godine, saopštilo je Ministarstvo finansija Srbije.\nSastanak je održan u okviru prolećnog zasedanja MMF-a i Svetske banke.\nVujović je zahvalio je delegaciji MMF na čestitkama za postignute rezultate i dodao da je Srbija u sprovođenju strukturnih reformi došla do tačke sa koje nema povratka, navodi se u saopštenju.\nMinistar finansija je rekao da je "fokus usmeren ka očuvanju postignutih rezultata uz balansiranu političku neutralnost".\n"Srbija nema alternativu na putu ka EU osim da nastavi reforme koje je započela. Namera nam je da stvorimo ekonomiju koja će biti konkurentna drugim ekonomijama Evrope uz pronalaženje najboljih načina da savladamo izazove tranzicionog perioda u kojem se Srbija nalazi", rekao je Vujović i ocenio da je saradnja Vlade Srbije i predstavnika misije MMF-a uspešna na svim poljima.\nŠef delegacije MMF-a Džejms Ruf je kazao da su pozitivne ocene koje je Srbija dobila vidljivim unapređenjem ekonomske slike veoma ohrabrujuće i naglasio da primetno jačanje investicija u privatnom sektoru to najbolje potvrđuje.\nOn je rekao da su primetno podizanje očekivanih stopa rasta u prošloj godini, ali i suficit u budžetu u prvom tromesečju ove godine, jasan pokazatelj da je Srbija dobro definisala program reformi i uspešno nastavlja da sprovodi započete strukturne reforme.\n"Postalo je jasno da se mere koje su dogovorene programom uspešno sprovode i zbog toga će ova međunarodna finansijska institucija nastaviti da pruža savetodavnu i tehničku podršku Vladi Srbije", istakao je Ruf i izrazio pozitivna očekivanja od predstojeće, sedme revizije aranžmna MMF-a sa Srbijom.\nVujović se na marginama skupa u Vašingtonu sastao i sa predstavnicima Međunarodne finansijske korporacije (IFC) koju je predvodio potpredsednik Dimitris Ciciragos.\nTeme sastanka bile su unapređenje finansijske i savetodavne podrške koju Srbija dobija od IFC sa posebno pojednostavljivanje uvozno-izvoznih procedura, rešavanje problema nenaplativih dugova, smanjenje troškova, privlačenja investicija i podizanja konkurentnosti u oblasti poljoprivrede.\nNa sastanku je rečeno i da će IFC nastaviti da, kroz obuke i radionice, pomaže bankarima u pripremi novih usluga i unapređenju poslovanja.\nVujović je istakao je da podrška koju Srbija dobija od IFC doprinosi rastu kredita za mala i srednja preduzeća, otvaranju novih radnih mesta i poboljšanju kvaliteta upravljanja u privatnom sektoru, dodajući da će prioriteti u narednom periodu biti da se pronađu novi načini kako bi ta međunarodna korporacija što efikasnije podržala privatni sektor, navodi se u saopštenju Ministarstva finansija.\n11:12 Avganistan, ubijeno 14 pripadnika snaga bezbednosti\n11:08 Veselji objavio Platformu za dijalog sa Beogradom\n10:45 Predstava ”Upoznaj mog tatu” u KC “Dragica Žarković”\n10:25 Atanacković: Pisanje je deo mog vizuelnog rada\n10:09 „Krapova poslednja traka“ u Galeriji „Akvarijus“\n09:54 Popović: Najbolji odnosi Srbije i Kine u istoriji\n09:47 Klinički centar Srbije zapošljava nove lekare\n09:39 Vulin položio venac na Spomenik neznanom junaku na Avali\n09:37 Mihajlović:Bez stabilnosti regiona nema ekonomije ni razvoja\n09:29 Zlato za Nataliju na prvenstvu jugoistočne Srbije\n09:16 Gojković na Konferenciji predsednika parlamenata EU\n09:00 Očekuje se manji rod malina nego prethodnih godina\n08:46 Brnabić:Vojska garant stabilnosti i napretka zemlje\n08:37 Na Kelebiji i na Batrovcima teretna vozila čekaju tri sata\n08:18 Na Brdu kod Kranja danas sastanak Inicijative SEECP\n07:59 Zvizdić: Ne postoji glavna država na Balkanu\n07:32 Željko Jović na svečanoj akademiji povodom Dana studenata\n20:13 Đurić čestitao Dan studenata: Ostanite čuvari srpskog identiteta\n16:22 Radojević:U toku preregistracija vozila sa srpskih na kosovske tablice\n14:37 Osmi put preventivni, besplatni pregledi u KBC-u Kosovska Mitrovica\n13:55 Cicibani OFK Dif iz Mitrovice treći na Kupu u Kragujevcu\n13:28 Akcija čišćenja opštine Zvečan povodom Dana planete Zemlje


TV priča o štetnosti dojenja izazvala zabrinutost stručnjaka – Udruženje RODITELJ\nby Roditelj 26/03/2009 08/05/2011 012\nBEOGRAD – Institut za javno zdravlje Srbije “Batut”, udruženje “Roditelj” i beogradska kancelarija UNICEF-a izrazili su danas zabrinutost zbog načina na koji je u drugom Dnevniku RTS objavljena vest o štetnosti dojenja, na osnovu istraživanja danskih naučnika, što gledaoce “može ostaviti u nedoumici ili čak dovesti do nepotrebnog širenja panike”.\nTe organizacije su reagovale na vest da je tim danskih naučnika utvrdio da se otrovi iz majčinog tela putem mleka prenose na bebu i da je velika opasnost od visoke koncentracije toksina u krvi novorođenčeta ukoliko se nakon četiri meseca nastavi dojenje.\n“Dojenje ima izuzetan značaj za zdrav i sveobuhvatan razvoj deteta i za ostvarenje bliskih emocionalnih veza između majke i deteta, a hiljade različitih istraživanja potvrdila su korist od dojenja do šestog meseca života bebe”, naveli su institut “Batut”, udruženje “Roditelj” i kancelarija UNICEF-a u zajedničkom saopštenju.\nIzostala provera verodostojnosti\nSvetska zdravstvena organizacija, UNICEF i Svetska alijansa za promociju dojenja ubrajaju se u najvažnije svetske autoritete u toj oblasti i zato je važno da mediji, uključujući i javni servis pre nego što objave vest provere verodostojnost informacija u pouzdanim izvorima i da se konsultuju sa organizacijama koje predstavljaju autoritete u specifičnoj oblasti, kaže se u saopštenju.\n“Batut”, udruženje “Roditelj” i Kancelarija UNICEF-a napominju da se istraživanja o dojenju sprovode u svetu već decenijama, ali da se samo rezultati onih koja se pokažu kao validna objavljuju u stručnim časopisima i nađu se u svetskim bazama podataka.\n“Dojenje je jedno od najintimnijih i najosetljivijih pitanja s kojima se majke susreću i potrebno je da im šira društvena zajednica pruži punu podršku i zato nema nikakve koristi od širenja informacija o istraživanjima koja još nisu dobila naučnu potvrdu, a za koja se ne zna ni metodologija ni sa kakvom su motivacijom bila napravljena”, navodi se u saopštenju.\nDoji tek 15 odsto majki\nKao organizacije koje se, između ostalog, bave promocijom dojenja i brinu za dobrobit dece, Udruženje “Roditelj”, “Batut” i Kancelarija UNICEF-a ukazuju da “način na koji je informacija bila predstavljena u Dnevniku RTS-a jasno pokazuje da nije bilo prethodne provere i primene pravila verifikacije što gledaoce može ostaviti u nedoumici ili čak dovesti do nepotrebnog širenja panike”.\nTe organizacije, takođe, ukazuju da u Srbiji, nažalost, svega 15 odsto majki isključivo doji svoju bebu u prvih šest meseci, po čemu se naša zemlja nalazi znatno ispod evropskog proseka po procentu isključivog dojenja.\nPotpisnici pisma apeluju na RTS da, kao odgovoran medij, pruži pouzdane informacije o dojenju i da obezbedi prostor za kvalitetnu javnu raspravu u kojoj će i potpisnici pisma uzeti učešće.\nizvor: rtv.rs, blic.co.yu, 26. mart 2009. godine\nMajčino mleko nije otrovno!\nRoditelj 05/07/2011 08/07/2011\nRoditelj 07/08/2006 10/05/2011


Sa njima igra Partizan: Dobili ime po svecu, zaradili 0 evra od transfera i imaju 5 reprezentativaca!\nPočetna stranicaFK PartizanSa njima igra Partizan: Dobili ime po svecu, zaradili 0 evra od transfera i imaju 5 reprezentativaca!\nPartizan Video Materijal 31.8.20\nPartizan će u drugom kolu kvalifikacija igrati protiv najlakšeg dostupnog protivnika od tri koja su bila u igri.\nŽrebom u ponedeljak od 13 sati odlučeno je da rival crno-belima na putu ka Ligi Evrope u drugom kolu bude tim moldavskog Sfintula, umesto CSKA iz Sofije i Botošanija iz Rumunije.\nOvo je samo deo naziva ekipe Sfintul Gheorghe, odnosno Sveti Đorđe, mlade ekipe koja vredi tek oko četiri miliona evra i koja je nastala 2003. godine.\nSa epitetom malog kluba Sfintul je 17 godina unazad rastao najpre kroz mlađe kategorije i popravljao svoju infrastrukturu kako bi došao, najpre do licence za igranje u prvoj ligi, a onda i do drugog mesta prošle sezone i kvalifikacija za Evropu. Prosečna starost ekipe je 27,4 godine i u njoj je pet predstavnika reprezentacija.\nKlupski, u Moldaviji je Šerif ipak jači, upravo odavde ponekad pozajmljuje igrače i Sfintul, pa to nije izuzetak ni sada kada je tu levi vezista Mihail Gecev. Došao je i golman Nikolae Cebotari.\nSveti Đorđe je svoje mesto u elitnoj ligi zaslužio prvi put dobijanjem licence pre 11 godina i nema evropskog iskustva na osnovu koga se može videti šta konkretno može da ponudi.\nKlub je osnovan u Suruceniju i igra na stadionu od 1.500 mesta, vlasnik mu je Valeriju Renica, a trener Sergej Cebotari pod kojim je klub prošlu sezonu završio na drugom mestu.\nTo je posle sezone 2016/2017 najveći uspeh, jer je Sfintul uglavnom bio između petog i osmog mesta u prethodnih desetak godina.\nDa nema izraženih zvezda pokazuje i to što su prošle sezone trojica igrača imala po šest golova i tako delila epitete najboljih strelaca tima u ligi.\nOve sezone je najefikasniji 33-godišnji Roman Volkov, koji za sada ima četiri gola i četiri asistencije na osam utakmica u ligi i Kupu. Tek nešto slabiji je Aleksandru Suvorov, krilni igrač i strelac četiri gola i dvostruki asistent.\nKlub teoretski, bar što se transfera tiče, posluje na nuli, pa zvanično makar nije bilo ni prihoda ni rashoda jer su igrači dovođeni za džabe i isto tako su odlazili, bilo da je reč o pozajmicama ili trajnim selidbama.\nSfintul trenutno zauzima treću poziciju u prvenstvu iza Šerifa i Petrokuba (njih je eliminisao naš TSC) i sastav mu očekivano čine domaći igrači.\nNjihova vrednost se uglavnom pojedinačno kreće od 150 - 200 hiljada evra, a najskuplji je 27-godišnji centarfor Maksim Jurcu koji košta 400.000 evra.\nDa ih ne treba potcenjivati, reći će vam i Šahtjor iz Soligorska kog su Moldavci eliminisali u prvom kolu kvalifikacija, tako da bi crno-beli, uzdrmani nedavnim porazom od Vojvodine, trebalo dobro da se pripreme kako ne bi dozvolili nikakva iznenađenja.


Šta će Trampu 350 ratnih brodova - 15.03.2017, Sputnik Srbija\nŠta će Trampu 350 ratnih brodova\nTramp namerava da se vrati navikama američke vojne strategije i pojača moć flote, tako što će je povećati za nekoliko desetina brodova. 15.03.2017, Sputnik Srbija\n17:55 15.03.2017 (Osveženo: 18:09 15.03.2017)\nTramp namerava da se vrati navikama američke vojne strategije i pojača moć flote, tako što će je povećati za nekoliko desetina brodova.\nTramp poklanja platu, mediji će da odluče kome\nPredsednik SAD Donald Tramp računa na Ratnu mornaricu, smatraju autori Difens njuza. Između ostalog, on namerava da u narednih 30 godina poveća broj ratnih brodova sa 272 do 350. O takvoj Trampovom strategiji, smatra list, govori i njegova nedavna poseta nosaču aviona „Džerald Ford“, koji bi uskoro trebalo da počne da se koristi.\nTrampov cilj je da izgradi još moćniju flotu u potpuno odgovara tradicijama američke vojne strategije. U njihovoj osnovi leži koncepcija da će jača Ratna mornarica omogućiti da se prošire interesi SAD na celi svet.\nMeđutim, ostaje nejasno šta je konkretn Trampov motiv da toliko ulaže u flotu, pita se autor Difens njuza. Da li je to deo strateškog plana ili jednostavna želja da ima veliku vojnu moć?! I koliko to odgovara savremenim potrebama Vašingtona?!\nUzimajući u obzir nameru predsednika SAD da poveća vojni budžet za 54 milijardi dolara, ipak to neće biti dovoljno da se osigura izgradnja nekoliko desetina brodova. Samo „Džerald R. Ford“ je koštao 13 milijardi dolara. Kako bi se dostigao broj od 350 brodova, Trampova administracija će najverovatnije smanjenjivati rashode za pomoć stranim državama, zaštitu životne sredine. Ovakve mere izazivaju oštru kritiku u američkim političkim krugovima.


Tehnička rešenja za smanjenje aerozagađenja - Stakleno Zvono e-TV magazin\nEKOLOGIJA / elektricna energija / opasan otpad / zagadjenje / Zaštita životne sredine\nTehnička rešenja za smanjenje aerozagađenja\nby Stakleno Zvono · March 4, 2010\nViše od milion i po građana Srbije udiše zagađeniji vazduh nego što je dozvoljeno. Zagađenje vazduha je jedan od najznačajnijih problema životne sredine u Kragujevcu. Jedan od zagađivača, kragujevačka Energetika u saradnji sa italijanskom firmom ’’South-east Europe consultants’’, radi Studiju analize tehničkih rešenja za smanjenje aerozagađenja prilikom startovanja kotlova 3 i 4.\nPrema podacima Agencije za zaštitu životne sredine od tridesetak parametara čijim se merenjem određuje kvalitet vazduha, višedecenijski problem Srbije su četiri: sumpordioksid, čađ, azotni oksidi i taložne materije. Jedan od zagađivača u gradu je Energetika, u kojoj kažu da u poslednjih osam godina daju prioritet rešavanju ekoloških problema. U saradnji sa Mašinskim fakultetom u Kragujevcu urađen je projekat Studija o narednim zadacima i planovima vezanim za ekološke projekte, a trajaće do 2020. godine. Sa italijanskom firmom radi se Studija analize tehničkih rešenja za smanjenje aerozagađenja prilikom startovanja kotlova 3 i 4.\nKotlovi 3 i 4 rade na ugalj i najčešće funkcionišu tokom godine na matičnoj lokalciji, u Energetici, gde – kako kaže Katarina Milićević PR u Energetici, prilikom njihovog startovanja dolazi do najveće emisije štetnih gasova. Iako na tim kotlovima postoje elektrofilteri koji se remontuju pred svaku grejnu sezonu, zašta je potrebno izdvojiti preko 20.000 evra i to samo za jedan elektrofilter – ističe ona i dodaje da su oni takvog kapaciteta da iz vazduha eleminišu i do 97 odsto štetnih materija, ali ipak određena količina ostaje.\nProjekat koji bude radila italijanska firma biće predat Ministarstvu životne sredine i prostornog planiranja. Paralelno sa investiranjem u opremu i postrojenja, Energetika se trudi da obezbedi što kvalitetnije energente, kako bi njihovo sagorevanje manje štetilo okolini. Pored toga samostalno ispituje zagađenost vazduha na pet lokacija u gradu, i time kontrolišu svoje proizvodne procese.\nTags: Agencija za zaštitu životne sredineautomobilieko vestiekologijaenergetska efikasnostKragujevacmasinski fakultetMinistarstvo životne sredineproizvodnjaProjekatRepublička inspekcija za zaštitu životne sredinerudarstva i prostornog planiranjaSrbijavazduhvesti\nDan bez automobila u Kragujevcu\nNext story U susret boljem letu 2010\nPrevious story U Srbiji počelo obeležavanje dana energetske efikasnosti


Foto: Twitter / Jake G / screenshot\nZa posao nisu potrebne posebne kvalifikacije: kandidati, koji mogu da se prijave preko interneta, dolaziće na posao čamcem ili pedalinom i služiti goste, "čak i kada je vreme suviše lepo da biste radili".\nBarmen će takođe brinuti o tome da se "u svako doba čuju umirujući zvuci muzike" i dočekivati sa osmehom putnike koji brodićima svrate na ostrvo da se osveže.\nOd njega se očekuje da uz flašu piva ćaska s žiteljima ostrva i turistima, kao i da povremeno hrani ribom pelikane, koji žive na ostrvu i po kojima je bar dobio ime.\nOvo će biti prilika za vlasnika bara Flojda Forbsa da prvi put posle osam godina ode na odmor. Flojd je napravio bar 2001. Džodi Kid, koja je nekada bila model, a danas sama vodi pab u Velikoj Britaniji, kaže da bi svakako iskoristila priliku za "najbolji posao na svetu".\n- Ovo je neverovatna šansa da objedinite najbolji posao na svetu s najboljim turističkim odredištem u inostranstvu, ali i da omogućite lokalnoj legendi da ode na zasluženi odmor. Prema tome, šta čekate? - dodaje Kid, koja će pomagati Flojdu u proceni kandidata. Sve informacije o uslovima i prijavi možete naći na sledećem linku.\nBarmeni, spavate li mirno? OD sada će ROBOTI PRAVITI PIĆE


Vesti jun 2009\nPostavljeno, 22. jun 2009. godine, Novi Sad.\nUNHCR podržao program stambenog zbrinjavanja izbeglica u Vojvodini\nU Izvršnom veću AP Vojvodine - u okviru obeležavanja 20. juna - Svetskog dana izbeglica, u prisustvu predsednika Izvršnog veća dr Bojana Pajtića, potpisan je ugovor o saradnji Pokrajine i UNHCR-a. Ugovor su potpisali direktor pokrajinskog Fonda za pružanje pomoći izbeglim, prognanim i raseljenim licima Dejan Pavlović i šef predstavništva Visokog komesarijata Ujedinjenih nacija za izbeglice u Srbiji Lenart Kocalajnen. Ovo je prvi put da UNHCR realizuje ovakav projekat u direktnoj saradnji sa nekom od pokrajinskih institucija, koji omogućava da iz fondova Evropske unije budu obezbeđena sredstva, u ovom slučaju u visini od 200.000 evra, koja će biti upotrebljena za stambeno zbrinjavanje izbeglica. Pokrajinski Fond će od ovih para kupiti seoske kuće za 25 porodica na teritoriji AP Vojvodine. Kako je naglašeno, realizacija ovog projekta je ujedno priznanje i podrška za dosadašnja zalaganja pokrajinske Vlade na planu trajnog zbrinjavanja izbegličke populacije koja živi u Vojvodini.\nPredsednik Pajtić je u svom obraćanju gostima naglasio da su ova sredstva, koja će biti upućena korisnicima u Vojvodini preko Fonda za pružanje pomoći izbeglim, prognanim i raseljenim licima, izuzetna podrška svim dosadašnjim aktivnostima u pokrajini. Pajtić je podsetio da je preko programa podrške za socijalno najugroženiju kategoriju u ovoj zemlji, među kojima su, kako je rekao, svakako izbegla lica, do sada obezbeđen krov nad glavom za oko 600 porodica, za šta je utrošeno oko 200 miliona dinara. Predsednik Pajtić je rekao da je u našoj pokrajini nekoliko hiljada ljudi izbeglih sa područja Hrvatske, Bosne i Hercegovine i Kosova dobilo priliku da živi dostojanstveno i da svoju decu podiže u normalnim uslovima primerenim veku u kojem se nalazimo. Sredstva predviđena današnjim ugovorom dodatno snaže nastojanja da u narednih nekoliko godina budu rešeni problemi ove izrazito ugrožene populacije i, kako je predsednik Pajtić još naveo, ljudima koji su rešili da ovde ostanu bude pružena takva prilika, a onima koji su rešili da se vrate na prostore sa kojih su došli kroz kvaliitetne programe, takođe obezbede dobri uslovi povratka.\nŠef predstavništva Visokog komesarijata Ujedinjenih nacija za izbeglice u Srbiji Lenart Kocalajnen istakao je da je današnja saradnja, ujedno i pokušaj da se ispune ranija obećanja data na račun veće podrške integraciji izbeglica u Srbiji. Kocalajnen je rekao da je ovo mali projekat, ali sigurno veoma važan, pogotovo za 25 izbeglih porodica koje će dobiti svoj dom. On je najavio da je uskoro u planu potpisivanje sa Komesarijatom za izbeglice ugovora u vrednosti od 700.000 dolara za podršku lokalnim akcionim planovima, odnosno kao dodatna podrška opštinama. Kocalajnen je rekao da je na ovaj način započeto ispunjavanje svih onih obaveza koje do sada nisu završene. Takođe, visoki gost pohvalio je ostvarivanje tv-programa namenjenih izbeglim licima na temu uslova života u njihovim krajevima, te saradnju sa Fondom i Izvršnim većem AP Vojvodine. Istakavši da je Evropska unija jedan od najveći donatora za izbegla lica u Srbiji, Kocalajnen je izrazio zahvalnost Vladi SAD, koja je svoj prvi doprinos uputila u visin od milion dolara pre nedelju dana, ocenivši ovaj čin kao veoma značajan izvor podrške. Kocalajnen je izneo uverenje da će zajednička zalaganja imati još uspešnije rezultate.


Plovna kosačica radi na kanalu kod Odžaka - JVP "Vode Vojvodine" Novi Sad\nPlovna kosačica radi na kanalu kod Odžaka\nNakon porasta nivoa Dunava i poboljšanja hidroloških uslova otvorena je vodozahvatna ustava Bezdan na Dunavu, nakon čega je došlo do povećanja dotoka sveže vode u kanale Hidrosistema Dunav-Tisa-Dunav u Bačkoj. Vodena vegetacija, koja se u prethodnom periodu razvila na kanalima HS DTD, se sada zbog povećanog proticaja vode pomera nizvodno i dolazi do njenog nagomilavanja na širim deonicama.\nKako bi se sprečio eventualni pomor ribe, JVP „Vode Vojvodine“ su uputile plovnu kosačicu na lokaciju između Odžaka i Karavukova, na kojoj je trenutno velika koncentracija vegetacije. Na ovoj deonici kanala Odžaci-Sombor, na dužini od 3 kilometra, analiza je pokazala da je nivo kiseonika ispod uobičajenog.\nPlovne kosačice svojim radom omogućuju proticaj vode u letnjim mesecima kada dolazi do porasta drezge, vodenog orašca, sočivice i druge vodene vegetacije. Uklanjanjem ovih biljki obezbeđuje se i dobar ekološki status vode u kanalima.\nKao što smo već pisali, rast i razmožavanje ovakvih vrsta su u direktnoj vezi sa stajaćom vodom, visokim temperaturama i sadržajem azotnih i fosfornih materija koje u vodu dospevaju spiranjem sa poljoprivrednog zemljišta. Takođe, usled ove pojave dolazi do nedostatka svetlosti ispod površine, zbog čega se ne stvara kiseonik nego ugljen monoksid, koji dodatno narušava kvalitet vode.


Ako EU bude izabrala posrednika biće to Nijemac? - BIGportal.ba\nAko Evropska komisija odluči da imenuje specijalnog izaslanika za normalizaciju odnosa između Srbije i Kosova to bi trebalo da bude osoba iz Nemačke, piše RSE.\nKako se navodi na sajtu Radija Slobodne Evrope, njihovi izvori iz nemačke vlade su potvrdili da je zvanični Berlin veoma zainteresovan da potencijalni specijalni izaslanik dođe upravo iz te države.\nPrema izvorima u Berlinu, u trenutku kada se zvanično pokrene ova inicijativa, nemačka vlada će insistirati da posrednik u blokiranom dijalogu Kosova i Srbije bude njen predstavnik.\nKako objašnjavaju nemački izvori, time bi se “amortizovao” proces koji je do sada vodila odlazeća šefica EU diplomatije Federika Mogerini, a koji je, kako kažu u Berlinu, “neizbežno vodio ka ‘razmeni teritorija’ “.\nRSE prenosi mišljenja izvora iz nekih zemalja članica EU da postoje dva razloga za imenovanje specijalnog predstavnika za kosovsko-srpski dijalog.\nPrvi se tiče nedavne odluke američke administracije da imenuje Metjua Palmera kao izaslanika za Zapadni Balkan koji će se najviše baviti dijalogom Kosova i Srbije.\nPrema tim zvaničnicima, dijalog između Kosova i Srbije zahteva posebnu energiju, vremensku investiciju i posvećenost, tako da je “mudrije da se imenuje jedna osoba koja ce se baviti isključivo tim pitanjem”.


11.06.2019. / 13:26\nBANJALUKA, UniCredit Bank Banja Luka treću godinu za redom pruža priliku studentima završnih godina fakulteta ekonomskog, pravnog i informatičkog usmjerenja da steknu svoja prva praktična iskustva kroz program plaćene stručne prakse „Prva velika šansa“.\nDajana Kecman, jedna od učesnica programa „Prva velika šansa“ rekla je da se kroz ovakvu vrstu prakse zaista dođe do jasne slike šta banka može omogućiti mladim ljudima na početku svog razvojnog puta, kao i kakva su očekivanja banke od budućih radnika; „U Data Officu, u odjeljenju finansija sam imala priliku da upoznam matematički i informatički dio rada u banci. Kao matematičar još na početku svojih studija čula sam da su matematičari veoma traženi u bankarstvu, tako da sam već tada imala ideju da prilikom završetka fakulteta potražim priliku da radim u banci. Mislim da je ovaj program idealna prilika za sve studente završnih godina, da svoje teorijsko znanje primjene u praksi, te isto nadograde i usavršavaju.“\nTagovi: plaćena praksastudentetreći ciklusunicreditbankvazno


Kontakt dva kluba je uspostavljen, samo je pitanje da li će hitri krilni fudbaler preći u Firencu u januaru ili na kraju sezone, kada mu i istekne ugovora.\nMarković nije u planovima menadžera Liverpula Jirgena Klopa i nastupa samo za mladi tim "crvenih", pa je odlazak realan već u zimskom prelaznom roku.\nNaš krilni napadač je karijeru počeo u Partizanu, odakle je prešao u Benfiku, a potom u Liverpul 2014. za 25 miliona. Međutim, na "Enfildu" se nije snašao.\nIgrao je na pozajmicama u Fenerbahčeu, lisabonskom Sportingu, Halu i Anderlehtu, gde je u maju odigrao poslednji ligaški meč ne računajući mečeve za tim Liverpula do 23 godine.\nZa reprezentaciju Srbije je odigrao 22 utakmice i postigao je tri gola.


Vreme je za knjigu: eksplozija pisane reči\nOctober 25, 2014 October 25, 2014 Maja 0\nSlogan 59. međunarodnog beogradskog sajma knjiga, Vreme je za knjigu, iznova pokreće pitanje o mestu koje knjiga ima u digitalnom dobu. I dok sa nestrpljenjem očekujemo da u rukama držimo dugo priželjkivane naslove, osvrćemo se na kreativne zanimljivosti iz sveta pisane reči.\nŠpanska umetnica Alisija Martin pretvorila je hiljade starih knjiga u džinovski vodopad. Instalacije su postavljene u tri istorijske građevine u Madridu, a svaka sadrži preko pet hiljada knjiga koje gravitaciji odolevaju zahvaljujući specijalnoj metalnoj konstrukciji.\nMetalni skelet ovom tornadu pisane reči daje oblik i tek po kojoj stranici dozvoljava da se slobodno vijori na vetru.\n“Želela sam da ukažem na to koliko su knjige važne u kulturi i obrazovanju. Tokom života polažemo sopstvene misli i osećanja u knjige, a to često radimo na zbrkan način praveći veliki nered, baš kao što to čine ove skulpture. Naši životi isprepleteni su znanjem i mislima. Knjige to savršeno oslikavaju svojom univerzalnošću.”\nUmetnica svojim masivnim instalacijama izaziva osećaj krivice kod svih nas koji na policama čuvamo nepročitano blago i nagoni nas da se zapitamo kako se u digitalnoj eri odnosimo prema pisanoj reči.\nTagged 59. međunarodni beogradski sajam knjiga neobične instalacije Vreme je za knjigu\nNa tragu Jeseni\nČudne i čudesne: najlepše knjižare sveta


SNP upozorava vlast da ne čini nasilje nad Ustavnom poveljom i zajedničkom državom\nFormiranje crnogorskog Ministartva odbrane bilo bi ustavno nasilje i pokušaj takozvanog puzajućeg separatizma i secesije, ocijenjeno je danas iz Socijalističke narodne partije.\n"Crnogorska vlast ne može formirati Ministarstvo odbrane niti preuzeti na sebe nijednu vojnu ili funkciju odbrane, a koje prema Ustavnoj povelji pripadaju zajedničkoj državi", saopšteno je još iz SNP-a.\nNajava formiranja crnogorske vojske novi je i možda krunski dokaz da Crna Gora planira održavanje ratnog referenduma u kome bi neistomišljenici bili izloženi i oružanoj prijetnji, ocijenjeno je danas iz Pokreta za očuvanje državne zajednice.\n»Najava crnogorskog režima da će uskoro formirati Ministarstvo odbrane predstavlja flagrantno kršenje Ustavne povelje u kojoj je precizirano da je taj resor u isključivoj nadležnosti državne zajednice«, naveo je u saopštenju predsjednika Upravnog odbora Pokreta Zoran Žižić.\nSrpska narodna stranka pozvala je načelnika Podgoričkog korpusa Jovana Lakčevića da reaguje kao vojnik, a ne političar i osudi najave formiranja Ministarstva odbrane Crne Gore.\nU toj partiji tvrde da bi eventualno osnivanje tog ministarstva moglo biti samo na štetu jedinstva vojske. U SNS smatraju da crnogorska vlast izvodi kombinovanu akciju pokušaja urušavanja Vojske i institucija savezne države.\nVladajuća Demokratska partija socijalista optužila je dio opozicije da ekstremističkim postupcima, zapaljivim parolama i bojnim pokličima stvara ambijent sa namjerom da se politika kao racionalna i razborita djelatnost zamijeni drugim sredstvima.\n"Krajnji cilj angažmana nacionalističkih snaga je sprječavanje obnove crnogorske državnosti i uključivanja Crne Gore u zajednicu evropskih država i naroda", kaže se u saopštenju.\nInače, mediji su danas objavili da je pomoćnik crnogorskog ministra policije Mićo Orlandić potencijalni kandidat za crnogorskog ministra odbrane.


6 najboljih hotela u blizini: Belgijski Muzej stripa, Brisel, BEL - Booking.com\nBEL 8 645 smeštajnih objekata\nHoteli i smeštajni objekti u blizini znamenitosti Belgijski Muzej stripa, Brisel (Belgija)\nTražite smeštaj blizu znamenitosti Belgijski Muzej stripa?\nHoteli koje vam preporučujemo blizu znamenitosti Belgijski Muzej stripa\nBrisel - Centar, Brisel (0,4 km od destinacije Belgijski Muzej stripa)\nBrisel - Centar, Brisel (0,8 km od destinacije Belgijski Muzej stripa)\n9,8 Izuzetan 247 recenzija\nHotel des Galeries Hotel sa 4 zvezdice\nBrisel - Centar, Brisel (0,5 km od destinacije Belgijski Muzej stripa)\n"Felt like an apartment not a hotel"\n9Hotel Central Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n8,9 Sjajan 1 786 recenzija\nButik hotel 9Hotel Central nalazi se u istorijskoj belgijskoj gradskoj kući na 170 metara od Glavne železničke stanice u Briselu. U ponudi je klasično uređen smeštaj sa besplatnom WiFi mrežom.\nBrisel - Centar, Brisel (0,3 km od destinacije Belgijski Muzej stripa)\nMotel One Brussels Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n8,9 Sjajan 9 917 recenzija\n"Kreveti su bili vrlo udobni I soba je tiha"\nViše objekata u blizini Belgijski Muzej stripa\nOstale atrakcije u blizini znamenitosti Belgijski Muzej stripa\nPopularni hoteli u blizini: Belgijski Muzej stripa\n8,0 Veoma dobar 4 468 recenzija\n8,4 Veoma dobar 2 470 recenzija\n7,9 Dobar 2 546 recenzija\n7,2 Dobar 2 363 recenzije\n7,9 Dobar 2 268 recenzija


Одржан скуп „Информатика 2015“ | Društvo za informatiku Srbije\nOdržan skup „Informatika 2015“\nBEOGRAD, 12. maj 2015.\nNaučno-stručni skup „INFORMATIKA 2015“ održan je 12 maja na Beogradskom sajmu pod motom „Novi trendovi u razvoju informacionih sistema“.\nNa skupu su prikazani osnovni pravci u razvoju savremenih informacionih sistema i neke aplikacije koje su razvile domaće IKT kompanije.\nDr Boris Delibašić sa FON-a ukazao je da su „Big Data“ (veliki podaci) rastući hit i da u savremenom svetu mogućnosti generisanja podataka drastično prevazilaze sposobnosti za njihovo analiziranje i da je zato potrebno njihovo integrisanje sa ekspertskim znanjem. Preuzmite prezentaciju >>>\nAnđelka Zečević sa Matematičkog fakulteta u Beogradu je održala predavanje „Vizuelizacije strukture velikih tekstualnih kolekcija srpskog jezika“ i zaključila da one mogu poslužiti u generisanju i mnoštva drugih podataka i statistika. Preuzmite prezentaciju >>>\nMr Zoran Živković je upozorio da su se upravo pre mesec dana odigrali dosada najveći sajber napadi na medije u Srbiji i da se na zaštiti ne sme štedeti. Predstavio je ulogu softvera “Towers Net Defender IPS“ sistema u borbi protiv sajber kriminala. Preuzmite prezentaciju >>>\nBranislav Popović iz „Asseco SEE“ prikazao je originalni sistem za mobilno plaćanje „mPOS“. Ovaj sistem razvijen je u kompaniji „Asseco SEE“ i u njemu se platna kartica koristi za plaćanje preko mobilnog telefona. Preuzmite prezentaciju >>>\nOgnjen Grbović iz „Cenoteke“ i Tatjana Orlić iz „Belita“ su predstavili aplikaciju „Cenoteka – onlajn informisanje potrošača“. Ova aplikacija omogućuje da se preko mobilnog telefona prate cene oko 6000 proizvoda iz 7 trgovinskih lanaca u Srbiji i time potrošačima omoguće značajne uštede. Preuzmite prezentaciju >>>\nI na ovogodišnjem skupu „Informatika 2015“ videla se sposobnost da se u našoj sredini uspešno prate svi osnovni aktuelni IKT trendovi i da se kreativno primenjuju najproduktivniji softveri i alati u razvoju originalnih IKT aplikacija.\nGaleriju slika sa skupa možete pogledati ovde >>>\nVideo prilog „Live eTV“\nIzveštaj i prilog možete pogledati na veb sajtu „Live eTV“\nGMO – Prednosti i nedostaci